
Συσκευασίες και εναλλακτική διαχείριση τωνσυσκευασιών 
και άλλων προϊόντων - Ίδρυση Εθνικού Οργανισμού Ε¬ 
ναλλακτικής Διαχείρισης Συσκευασιών κια Άλλων Προϊ¬ 
όντων (Ε.Ο.Ε.Δ.Σ.Α.Π.) και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 
Σκοπός 

1. Σκοπός του παρόντος νόμου είναι η θέσπιση μέτρων 
για τη διαχείριση των συσκευασιών και άλλων προϊόντων 
με στόχο την επαναχρησιμοποίηση ή αξιοποίηση των α¬ 
ποβλήτων τους. 

2. Ειδικότερα οι ρυθμίσεις του νόμου αυτού αποσκο¬ 
πούν: 

α) Στην πρόληψη της δημιουργίας αποβλήτων συσκευ¬ 
ασιών με τον περιορισμό του συνολικού όγκου των συ¬ 
σκευασιών, καθώς και με τον περιορισμό των βλαπτικών 
συνεπειών από τα απορρίμματα αυτά για την υγεία των 
καταναλωτών και για το περιβάλλον, για μία σταθερή και 
διαρκή ανάπτυξη. 

β) Στη μείωσητηςτελικήςδιάθεσηςτωναποβλήτωντων 
συσκευασιών ή άλλων προϊόντων με την ενθάρρυνση κα¬ 
τά προτεραιότητα: 

- συστημάτων επαναχρησιμοποίησής τους κατά τρόπο 
αβλαβή για το περιβάλλον, καθώς και ανάκτησης υλικών 
και ανακύκλωσής τους, ώστε να μειωθεί η κατανάλωση ε¬ 
νέργειας και πρωτογενών πρώτων υλών, 

- της ανάκτησης ενέργειας ως αποτελεσματικό μέσο 
της αξιοποίησης των αποβλήτων τους. 

γ) Στον καθορισμό ποσοτικών στόχων για την ανακύ¬ 
κλωση και τις άλλες εργασίες αξιοποίησης των αποβλή- 
τωντων συσκευασιών και άλλων προϊόντων, καθώς και με¬ 
σοπρόθεσμων και μακροπρόθεσμων χρονικών ορίων. 

δ) Στο σχεδίασμά και την καθιέρωση συστημάτων επι¬ 
στροφής (εγγυοδοσίας), συλλογής και αξιοποίησης με τη 
συμμετοχή όλων των εμπλεκόμενων μερών. 

ε) Στην πρόβλεψη σήμανσης των συσκευασιών. 


στ) Στον καθορισμό των βασικών απαιτήσεων ως προς 
τη σύνθεση και τη φύση της επαναχρησιμοποιήσιμης και 
αξιοποιήσιμης συσκευασίας και άλλων προϊόντων συμπε- 
ριλαμβανομένης της ανακύκλωσης. 

ζ) Στο διαχωρισμό των αποβλήτων στην πηγή, ώστε να 
επιτυγχάνεται υψηλό επίπεδο ανακύκλωσης και ανάκτη¬ 
σης υλικών. 

η) Ηπρόβλεψη υιοθέτησηςπροτύπωντυποποίησηςτων 
συσκευασιών. 

θ) Η πρόβλεψη μέτρων και όρων για τη συνεργασία ό¬ 
λων όσων προβαίνουν σε διαχείριση των συσκευασιών και 
άλλων προϊόντων στα πλαίσια της αρχής "ο ρυπαίνωνπλη- 
ρώνει" και της συμμετοχής τους στην ευθύνη. 

ι) Η καθιέρωση συστημάτων ενημέρωσης του κατανα¬ 
λωτή για την προσαρμογή της στάσης και συμπεριφοράς 
του κατά τη διαχείριση των συσκευασιών και άλλων προϊ¬ 
όντων. 

ια) Η καθιέρωση διαδικασίας πληροφόρησης του κοι¬ 
νού στον τομέα των τεχνικών προτύπων και προδιαγρα¬ 
φών. 

3. Η πραγματοποίηση των στόχων του νόμου αυτού α¬ 
νατίθεται στον Εθνικό Οργανισμό Εναλλακτικής Διαχείρι¬ 
σης Συσκευασιών και άλλων προϊόντων (Ε.Ο.Ε.Δ.Σ.Α.Π.), 
σύμφωνα με τις διατάξειςτου Κεφαλαίου Ε'του νόμου αυ¬ 
τού. 

Οι ρυθμίσεις του νόμου αυτού ως προς τις συσκευασίες 
και τα απόβλητα των συσκευασιών εναρμονίζονται με τις 
διατάξεις της Οδηγίας 94/62/ΕΚ του Ευρωπαϊκού Κοινο¬ 
βουλίου και του Συμβουλίου της 20ής Δεκεμβρίου 1994 
"για τις συσκευασίες και τα απόβλητα της συσκευασίας" 
(ΕΕΙ_ 365/10/31.12.1994). 

Άρθρο 2 
Ορισμοί 

Κατά την έννοια του νόμου αυτού νοούνται ως: 

1. "Συσκευασία": κάθε προϊόν, κατασκευασμένο από ο- 
ποιοδήποτε είδος υλικού από πρώτες ύλες μέχρι επεξερ¬ 
γασμένα υλικά και προοριζόμενο να χρησιμοποιείται για 
να περιέχει αγαθά με σκοπό την προστασία, διακίνηση, τη 
διάθεση και την παρουσίασή τους από τον παραγωγό μέ¬ 
χρι τον χρήστη ή τον καταναλωτή. Ως συσκευασίες θεω¬ 
ρούνται όλα τα είδη μίας ή πολλαπλής χρήσης που χρησι¬ 
μοποιούνται για τον ίδιο σκοπό. 

Ως "συσκευασία" νοείται μόνο: 

α) Η συσκευασία προς πώληση ή πρωτογενής συσκευ- 
ασία, δηλαδή η συσκευασία η σχεδιασμένη κατά τρόπο 
που να αποτελεί, στο σημείο αγοράς, χωριστή μονάδα 
προς πώληση στον τελικό χρήστη ή καταναλωτή. 

β) Η ομαδοποιημένη συσκευασία ή δευτερογενής συ¬ 
σκευασία, δηλαδή η συσκευασία η σχεδιασμένη κατά 
τρόπο που να αποτελεί στο σημείο αγοράς σύνολο ορι¬ 
σμένου αριθμού μονάδων προς πώληση, είτε αυτές πω- 
λούνται ως έχουν στον τελικό χρήστη ή καταναλωτή είτε 
χρησιμεύουν μόνο για την πλήρωση των εκθετηρίων στο 
σημείο πώλησης. Η εν λόγω συσκευασία μπορεί να αφαι- 
ρείται από το προϊόν χωρίς να επηρεάζονται τα χαρακτη¬ 
ριστικά του και να παραδίδεται από τον τελικό χρήστη ή 
καταναλωτή στον πωλητή. 

γ) Η συσκευασία μεταφοράς ή τριτογενής συσκευασία, 
δηλαδή η συσκευασία η σχεδιασμένη κατά τρόπο που να 
διευκολύνειτη διακίνηση και μεταφορά αριθμού μονάδων 
προς πώληση ή ομαδοποιημένων συσκευασιών, προκει- 
μένου να αποφεύγεται η δια χειρός διακίνηση και οι ζη¬ 
μίες κατά τη μεταφορά. Στις συσκευασίες μεταφοράς δεν 
περιλαμβάνονται τα εμπορευματοκιβώτια των οδικών, σι¬ 
δηροδρομικών, θαλάσσιων και αεροπορικών μεταφορών. 

2. "Συσκευασία πολλαπλής χρήσης": Η συσκευασία που 
έχει σχεδιασθεί για να επαναχρησιμοποιείται. Η συσκευ¬ 
ασία αυτή γίνεται απόβλητο συσκευασίας όταν πάψει να 
υπόκειται σε επαναχρησιμοποίηση. 

3. "Συσκευασία μίας χρήσης": Η συσκευασία που έχει 
σχεδιασθεί για να χρησιμοποιείται μία φορά και που γίνε¬ 
ται απόβλητο συσκευασίας όταν χρησιμοποιηθεί. 

4. "Άλλα προϊόντα": νοούνται τα προϊόντα όπως οχήμα¬ 
τα, λάστιχα, καταλύτες οχημάτων, ορυκτέλαια, μπατα¬ 
ρίες και συσσωρευτές, ηλεκτρικά είδη, ηλεκτρικές και η¬ 
λεκτρονικές συσκευές, υλικά τηλεπικοινωνιών, υλικά εκ¬ 
σκαφών και κατεδαφίσεων, είδη επίπλωσης, εφημερίδες 
και περιοδικά, είδη χάρτινης γραφικής ύλης κ.ά., τα οποία 
μετά τη χρήση τους και αφού καταστούν απόβλητα (στε¬ 
ρεά ή επικίνδυνα), κατά την έννοια των διατάξεων της κεί¬ 
μενης σχετικής νομοθεσίας, υπόκεινται σε επαναχρησι- 
μοποίηση ή αξιοποίηση. 

5. "Πρόληψη": η μείωση της ποσότητας και της ζημιο¬ 
γόνου για το περιβάλλον δράσης: 

- των περιεχομένων υλικών και ουσιών στις συσκευα¬ 
σίες και τα απόβλητα συσκευασίας, και άλλων προϊόντων, 

- των συσκευασιών ή των αποβλήτων σε επίπεδο παρα¬ 
γωγικών διαδικασιών και στα στάδια της εμπορίας, διανο¬ 
μής, χρήσης και εξάλειψης, ιδίως με την ανάπτυξη "καθα¬ 
ρών" προϊόντων και τεχνολογιών. 

6. "Απόβλητα συσκευασίας και άλλων προϊόντων": κάθε 
συσκευασία ή υλικό συσκευασίας ή κάθε άλλο προϊόν που 
καλύπτεται από τον ορισμό των αποβλήτων που περιέχε- 
ται στην υπ’ αριθ. 69728/824/1996 Κ.Υ.Α. (ΦΕΚ358 Β'), ε- 
ξαιρουμένων των καταλοίπων παραγωγής. 

7. "Διαχείριση αποβλήτων συσκευασίας και άλλων προϊ¬ 
όντων": η διαχείριση των αποβλήτων, όπως ορίζεται στο 
άρθρο 2 της υπ’ αριθ. 69728/824/1996 Κ.Υ.Α. "Μέτρα και 
όροι για τη διαχείριση στερεών αποβλήτων" (ΦΕΚ358 Β'). 

8. "Δημοτικά απόβλητα": τα απόβλητα όπως ορίζονται 
στο άρθρο 2 (περ. λ') της υπ’ αριθ. 69728/824/1996 Κ.Υ.Α.. 

9. "Επαναχρησιμοποίηση": Κάθε διεργασία με την ο¬ 
ποία οι συσκευασίες πολλαπλής χρήσης επαναπληρού- 
νται ή χρησιμοποιούνται για τον ίδιο σκοπό για τον οποίο 
έχουν σχεδιασθεί με ή χωρίς την υποστήριξη βοηθητικών 
προϊόντων που υπάρχουν στην αγορά και που επιτρέπουν 
την επαναπλήρωση των συσκευασιών αυτών. 


10. "Αξιοποίηση": κάθε πραγματοποιούμενη εργασία α¬ 
πό τιςπροβλεπόμενες στο Παράρτημα II Βτου άρθρου 21 
της υπ’ αριθ. 69728/824/1996 Κ.Υ.Α.. 

11. "Ανακύκλωση": η επανεπεξεργασία σε διαδικασία 
παραγωγής των αποβλήτων συσκευασιών ή άλλων προϊ¬ 
όντων προκειμένου να χρησιμοποιηθούν για τον αρχικό 
τους σκοπό ή για άλλους σκοπούς, συμπεριλαμβανομέ- 
νηςτης οργανικής ανακύκλωσης, αλλά εξαιρουμένηςτης 
ανάκτησης ενέργειας. 

12. "Ανάκτηση ενέργειας": η χρησιμοποίηση καύσιμων 
αποβλήτων συσκευασίας και άλλων προϊόντων ως μέσων 
παραγωγής ενέργειας, με άμεση καύση, μαζί ή χωρίς άλ¬ 
λα απόβλητα, αλλά με ανάκτηση της θερμότητας, χωρίς 
ρύπανση του περιβάλλοντος. 

13. "Οργανική ανακύκλωση": η επεξεργασία υπό αερό¬ 
βιες συνθήκες (λιπασματοποίηση) ή αναερόβιες συνθή¬ 
κες (βιομεθανοποίηση), με μικροοργανισμούς κάτω από 
ελεγμένες συνθήκες των βιοαποικοδομήσιμων μερών 
των αποβλήτων συσκευασίας, με παραγωγή οργανικών 
καταλοίπων σταθεροποιημένων ή μεθανίου. Η ταφή δεν 
μπορεί να θεωρηθεί ως μορφή οργανικής ανακύκλωσης. 

14. "Διάθεση": κάθε πραγματοποιούμενη εργασία από 
τις προβλεπόμενες στο Παράρτημα II Α του άρθρου 21 
της υπ’ αριθ. 69728/824/1996 Κ.Υ.Α. (άρθρο 2). 

15. "Συλλογή": η συλλογή των αποβλήτων όπως ορίζεται 
στο άρθρο 2 (περ. Η') της υπ’αριθ. 69728/824/1996 Κ.Υ.Α.. 

16. "Διαχείριση συσκευασιών": νοείται: 

- η παραγωγή ή/και διάθεση υλικών από τα οποία κατα¬ 
σκευάζονται άμεσα συσκευασίες (προμήθεια πρωτογε¬ 
νών και δευτερογενών υλικών) ή η εισαγωγή συσκευα¬ 
σιών, εφεξής: "προμήθεια", 

- η παραγωγή και μετατροπή των συσκευασιών ("κατα¬ 
σκευή"), 

- θέση των προϊόντων σε συσκευασία ("συσκευασία"), 

- η διάθεση στην αγορά (εμπορία συμπεριλαμβανομέ- 
νης και της εισαγωγής) συσκευασμένων προϊόντων ("δια¬ 
κίνηση"), προκειμένου να καταλήξουν στον χρήστη ή 
στον τελικό καταναλωτή. Στη διακίνηση δεν περιλαμβά¬ 
νονται οι υπηρεσίες μεταφοράς καθ’ εαυτές. 

17. "Διαχείριση άλλων προϊόντων" νοείται: 

- η παραγωγή ή/και διάθεση υλικών από τα οποία κατα¬ 
σκευάζονται άμεσα τα άλλα προϊόντα (προμήθεια πρωτο¬ 
γενών και δευτερογενών υλικών), εφεξής: "προμήθεια", 

- η παραγωγή και μετατροπή των άλλων προϊόντων ("κα¬ 
τασκευή"), 

- η διάθεση στην αγορά (εμπορία συμπεριλαμβανομέ- 
νης και της εισαγωγής) των άλλων προϊόντων, προκειμέ¬ 
νου να χρησιμοποιηθούν ή να καταναλωθούν από το κοι¬ 
νό ("διακίνηση"). 

Στη διακίνηση δεν περιλαμβάνονται οι εργασίες μετα¬ 
φοράς καθ’ εαυτές. 

18. "Εναλλακτική διαχείριση συσκευασιών και άλλων 
προϊόντων": νοούνται οι εργασίες συλλογής συμπεριλαμ- 
βανομένης της εγγυοδοσίας, μεταφοράς, μεταφόρτω- 
σης, προσωρινής αποθήκευσης, επαναχρησιμοποίησης 
και αξιοποίησης των χρησιμοποιημένων συσκευασιών 
πολλαπλής χρήσης ή των αποβλήτων των συσκευασιών 
και άλλων προϊόντων, ώστε μετά την επαναχρησιμοποίη- 
ση ή αξιοποίησή τους αντίστοιχα να επιστρέφουν στο 
ρεύμα της αγοράς. 

19. "Σύστημα εναλλακτικής διαχείρισης": νοείται η ορ¬ 
γάνωση σε ατομική ή συλλογική βάση με οποιαδήποτε νο¬ 
μική μορφή των εργασιών συλλογής συμπεριλαμβανομέ- 
νης της εγγυοδοσίας, μεταφοράς, επαναχρησιμοποίη- 

σης και αξιοποίησης των χρησιμοποιημένων συσκευα- 
σιών ή των αποβλήτων των συσκευασιών και άλλων προϊ¬ 
όντων: 

- η επαναχρησιμοποίηση των χρησιμοποιημένων συ¬ 
σκευασιών πολλαπλής χρήσης μετά τη συλλογή, συμπε- 
ριλαμβανομένηςτης εγγυοδοσίας ή μεταφοράς τους, κα¬ 
θώς και 

- η αξιοποίηση των αποβλήτων των συσκευασιών ή άλ¬ 
λων προϊόντων μετά τη συλλογή, μεταφορά, μεταφόρτω- 
ση ή προσωρινή αποθήκευσή τους, ώστε τόσο οι χρησι¬ 
μοποιημένες συσκευασίες όσο και τα απόβλητα των συ¬ 
σκευασιών και άλλων προϊόντων να επιστρέφουν στο 
ρεύμα της αγοράς. 

20. "Οικονομικοί παράγοντες": νοούνται σε σχέση με τη 
διαχείριση των συσκευασιών, οι προμηθευτές υλικών συ- 
σκευασίας, οι παραγωγοί και μετατροπείς συσκευασιών, 
τα εμφιαλωτήρια και οι χρήστες, οι εισαγωγείς, οι έμπο¬ 
ροι και οι διανομείς, οι δημόσιες αρχές, οι Οργανισμοί Το¬ 
πικής Αυτοδιοίκησης και άλλοι δημόσιοι οργανισμοί, ιν¬ 
στιτούτα ή ιδρύματα. Κατ’ αναλογία η έννοια αυτή ισχύει 
και για τη διαχείριση των άλλων προϊόντων. 

21. "Εθελοντική συμφωνία": νοείται κάθε επίσημη συμ¬ 
φωνία που συνάπτεται μεταξύ των αρμόδιων δημόσιων 
αρχών και των ενδιαφερόμενωντομέων δραστηριότητας, 
η οποία πρέπει να είναι ανοικτή σε όλα τα μέρη που επι¬ 
θυμούν να συμμορφωθούν με τους όρους της συμφωνίας 
προκειμένου να συμβάλλουν στην εκπλήρωση των στό¬ 
χων του παρόντος νόμου. 

22. "Σύστημα εγγυοδοσίας": νοείται το σύστημα εναλ¬ 
λακτικής διαχείρισης της συσκευασίας κατά το οποίο ο α¬ 
γοραστής συσκευασμένου προϊόντος καταβάλλει στον 
πωλητή χρηματικό αντίτιμο (εγγυοδοτικό αντίτιμο), το ο¬ 
ποίο του αποδίδεται κατά την επιστροφή της συσκευα¬ 
σίας (μίας ή πολλαπλής χρήσεως) με σκοπό την εναλλα¬ 
κτική διαχείρισή της. 

23. "Δήμοι/ Κοινότητες": όπως προσδιορίζονται στο άρ¬ 
θρο 2 (περ. ρ') της κοινής υπουργικής σπόφασης υπ’ αριθ. 
69728/824/1996 που αναφέρεται στη διαχείριση των στε¬ 
ρεών αποβλήτων εκτός των συμβουλίων περιοχής που 
καταργήθηκαν με τον. 2539/1997 (ΦΕΚ244Α'). 

24. "Πρώτη ύλη": νοείται το προϊόν που αντλείται πρω¬ 
τότυπα από το φυσικό περιβάλλον. 

25. "Πρωτογενές υλικό": νοείται κάθε υλικό το οποίο εί¬ 
ναι προϊόν επεξεργασίας πρώτων υλών ανεξάρτητα από 
το στάδιο της επεξεργασίας έως και το τελικό προϊόν. 

26. "Δευτερογενές υλικό": νοείται κάθε υλικό το οποίο 
είναι προϊόν επεξεργασίας πρωτογενών υλικών, τα οποία 
φέρουν την ιδιότητα του αποβλήτου. 

27. "Ε.Ο.Ε.Δ.Σ.Α.Π.": ο Εθνικός Οργανισμός Εναλλακτι¬ 
κής Διαχείρισης των Συσκευασιών και άλλων προϊόντων, 
σύμφωνα με το Κεφάλαιο Ε'του νόμου αυτού. 

Άρθρο 3 

Πεδίο εφαρμογής 

1. Ο νόμος αυτός εφαρμόζεται: 

α. Σε όλες τις συσκευασίες που διατίθενται στην αγορά 
και στα απόβλητα των συσκευασιών που προέρχονται α¬ 
πό τις βιομηχανίες, το εμπόριο, τα γραφεία, τα καταστή¬ 
ματα, τις υπηρεσίες, τα νοικοκυριά ή από οποιαδήποτε 
άλλη πηγή, ανεξάρτητα από τα υλικά από τα οποία απο¬ 
τελούνται. 

β. Στα άλλα προϊόντα, όπως ορίζονται στις διατάξεις 
του άρθρου 2 (παρ. 4). 

2. Ο νόμος αυτός εφαρμόζεται στις ανωτέρω περιπτώ¬ 


σεις, με την επιφύλαξη των διατάξεων της κείμενης νο¬ 
μοθεσίας, που αφορούν ποιοτικές απαιτήσεις για τις συ¬ 
σκευασίες και τα άλλα προϊόντα, όπως τις απαιτήσεις α¬ 
σφάλειας, προστασίας της υγείας και της υγιεινής των 
συσκευασμένων προϊόντων και των άλλων προϊόντων ή α¬ 
παιτήσεις για τις μεταφορές και τη διαχείριση των επικίν¬ 
δυνων αποβλήτων. 

Άρθρο 4 

Γενικές αρχές εναλλακτικής διαχείρισης των 
συσκευασιών και άλλων προϊόντων 

Η εναλλακτική διαχείριση των συσκευασιών και άλλων 
προϊόντων βασίζεται στις ακόλουθες αρχές: 

α) στην αρχή της πρόληψης της δημιουργίας αποβλή¬ 
των από τη διαχείριση των συσκευασιών και άλλων προϊ¬ 
όντων με τη μείωση του συνολικού όγκου τους και των ε¬ 
πικίνδυνων συστατικών τους, και περαιτέρω: 

- στην αρχή της κατά προτεραιότητα επαναχρησιμοποί- 
ησης των συσκευασιών και της ανάκτησης υλικών και της 
ανακύκλωσης των αποβλήτων των συσκευασιών και άλ¬ 
λων προϊόντων και εν συνεχεία, 

- στην ανάκτηση ενέργειας χωρίς ρύπανση του περι¬ 
βάλλοντος, ώστε να μειώνεται η τελική διάθεση των απο¬ 
βλήτων αυτών, 

β) στην αρχή "ο ρυπαίνων πληρώνει", και 

γ) στην αρχή της ευθύνης όλων των εμπλεκόμενων οι¬ 
κονομικών παραγόντων, δημόσιων και ιδιωτικών, 

δ) στην αρχή της δημοσιότητας προς τους χρήστες και 
καταναλωτές ως προς τα μέτρα που λαμβάνονται για την 
εφαρμογή αυτού του νόμου προκειμένου να αναδειχθεί ο 
ρόλος τους ως παράγοντες συμβολής στην επαναχρησι- 
μοποίηση ή αξιοποίηση (εναλλακτική διαχείριση) των συ¬ 
σκευασιών και άλλων προϊόντων. 

Στην αρχή της δημοσιότητας υπάγονται και τα μέτρα 
της υποχρεωτικής αναγραφής στη συσκευασία του εγ- 
γυοδοτικού αντιτίμου, όπου επιβάλλεται, καθώς και της 
ειδικής σήμανσης ότι η συσκευασία υπόκειται σε εναλλα¬ 
κτική διαχείριση. 

ΚΕΦΑΛΑΙΟ Β' 

ΣΥΣΚΕΥΑΣΙΕΣ - ΑΠΟΒΛΗΤΑ ΣΥΣΚΕΥΑΣΙΩΝ 
Άρθρο 5 

Προγράμματα εναλλακτικής διαχείρισης 
των συσκευασιών 

1. Ο Ε.Ο.Ε.Δ.Σ.Α.Π. εκπονεί και εφαρμόζει προγράμμα¬ 
τα για την εναλλακτική διαχείριση των συσκευασιών. Τα 
προγράμματα αυτά αναφέρονται στην πρόληψη των ζη¬ 
μιογόνων για το περιβάλλον δράσεων που προέρχονται 
από τη διαχείριση των συσκευασιών και των αποβλήτων 
των συσκευασιών και στη λήψη των ενδεδειγμένων μέ¬ 
τρων σύμφωνα με τις γενικές αρχές του άρθρου 4. 

2. Τα προγράμματα περιλαμβάνουν κατά κύριο λόγο: 

- Μέτρα για την ενθάρρυνση: 

ί) της επαναχρησιμοποίησηςτων συσκευασιών, εφόσον 
σύμφωνα με τις προδιαγραφές του συσκευαζόμενου 
προϊόντος, η επαναχρησιμοποίηση είναι οικολογικά συμ- 
φέρουσα, τεχνολογικά και οικονομικά εφικτή, καθώς και 

Ν) χρήσης υλικών από ανακυκλωμένα απόβλητα συ¬ 
σκευασίας για την παραγωγή συσκευασιών και άλλων 
προϊόντων. 

- Μέτρα για την καθιέρωση συστημάτων διαχωρισμού 
των αποβλήτων στην πηγή, με υποχρεωτική τη συμμετο¬ 
χή σε αυτά του τελικού χρήστη ή καταναλωτή. 

- Μεθόδους για την οργάνωση της εναλλακτικής διαχεί¬ 
ρισης των συσκευασιών κατ’ εφαρμογή του άρθρου 7. 

- Μέτρα για την επίτευξη των ποσοτικών στόχων για α¬ 
νάκτηση και ανακύκλωση, σύμφωνα με το άρθρο 10. 

- Κατευθυντήριες γραμμές για την οργάνωση συστημά¬ 
των επιστροφής - συλλογής - αξιοποίησης, σύμφωνα με 
το άρθρο 7. 

- Γενικές προδιαγραφές για τη χορήγηση εγκρίσεων συ¬ 
στημάτων εναλλακτικής διαχείρισης, σύμφωνα με το άρ¬ 
θρο 7. 

- Μέτρα για την προώθηση κοινοτικών προτύπων και γε¬ 
νικά μέτρα για τη διαχείριση των συσκευασιών κατ’ ε¬ 
φαρμογή του άρθρου 6. 

- Μέτρα ευαισθητοποίησης και ενημέρωσης του κατα¬ 
ναλωτή ή άλλου τελικού χρήστη, κατ'εφαρμογή του άρ¬ 
θρου 19. 

- Τεχνικά μέτρα για την αντιμετώπιση τυχόν δυσκολιών 
που ανακύπτουν κατά την εφαρμογή του παρόντος νό¬ 
μου, κυρίως στις πρωτογενείς συσκευασίες ιατρικών 
βοηθημάτων και φαρμακευτικών προϊόντων, στις μικρές 
συσκευασίες, καθώς και στις συσκευασίες πολυτελείας, 
όταν η Επιτροπή Ε.Κ. προβεί στον καθορισμό αυτών των 
τεχνικών μέτρων. 

3. Τα προγράμματα εγκρίνονται με κοινή απόφαση του 
Υπουργού Περιβάλλοντος, Χωροταξίας και Δημόσιων 
Έργων και των Υπουργών Εθνικής Οικονομίας, Οικονομι¬ 
κών, Ανάπτυξης, Εσωτερικών, Δημόσιας Διοίκησης και Α¬ 
ποκέντρωσης και Γεωργίας. 

Άρθρο 6 

Όροι και προϋποθέσεις για τη 
διαχείριση των συσκευασιών 

1. Προκειμένου οι συσκευασίες να διακινηθούν στην α¬ 
γορά πρέπει να πληρούνται οι ακόλουθοι όροι και προϋ¬ 
ποθέσεις, που αφορούν στη σύνθεση, καθώς και στην ε- 
παναχρησιμοποιήσιμη και αξιοποιήσιμη φύση των συ¬ 
σκευασιών: 

α. Ειδικές απαιτήσεις που αφορούν την κατασκευή και 
τη σύνθεση συσκευασιών: 

α.1. Οι συσκευασίες πρέπει να κατασκευάζονται κατά 
τρόπο ώστε ο όγκος καιτο βάροςτων συσκευασιών να πε¬ 
ριορίζεται στο ελάχιστο όριο που επαρκεί, ώστε να διατη¬ 
ρείται το αναγκαίο επίπεδο ασφαλείας, υγιεινής και απο¬ 
δοχής για το συσκευασμένο προϊόν και για τον κατανα¬ 
λωτή. 

α.2. Οι συσκευασίες πρέπει να σχεδιάζονται, να κατα¬ 
σκευάζονται και να διατίθενται στο εμπόριο κατά τρόπο 
που να επιτρέπει την επαναχρησιμοποίηση ή την αξιοποί¬ 
ηση των αποβλήτων τους, συμπεριλαμβανομένης της α¬ 
νακύκλωσής τους και να περιορίζει στο ελάχιστο τις επι¬ 
πτώσεις τους στο περιβάλλον, όταν γίνεται διάθεση των 
αποβλήτων συσκευασίας ή των καταλοίπων από εργα¬ 
σίες διαχείρισης αποβλήτων συσκευασίας. 

α.3. Οι συσκευασίες πρέπει να κατασκευάζονται κατά 
τρόπο ώστε να προωθούνται στην αγορά προϊόντα με τις 
λιγότερες επιπτώσεις στο περιβάλλον και να χρησιμοποι¬ 
ούνται δευτερογενή υλικά και υλικά που δεν μειώνουν τις 
δυνατότητες αξιοποίησης. 

α.4. Οι συσκευασίες πρέπει να κατασκευάζονται κατά 
τρόπο ώστε η παρουσία επιβλαβών και άλλων επικίνδυ¬ 
νων ουσιών και υλικών ως συστατικών του υλικού συ¬ 
σκευασίας ή οποιουδήποτε στοιχείου της συσκευασίας 
να ελαχιστοποιείται όσον αφορά την παρουσία τους σε 


εκπομπές, την τέφρα ή το απόπλυμα, όταν γίνεται καύση 
ή υγειονομική ταφή των συσκευασιών ή των καταλοίπων 
από διαδικασίες διαχείρισης ή των αποβλήτων συσκευα¬ 
σίας. 

β. Ειδικές απαιτήσεις που αφορούν την επαναχρησιμο- 
ποιήσιμη φύση συσκευασιών πρέπει να πληρούνται συγ¬ 
χρόνως. Ειδικότερα: 

β.1. οι φυσικές ιδιότητες και χαρακτηριστικά της συ¬ 
σκευασίας πρέπει να επιτρέπουν έναν ορισμένο αριθμό 
διακινήσεων ή επαναλαμβανόμενης χρήσης υπό κανονι¬ 
κά προβλέψιμες συνθήκες χρήσης, 
β.2. η δυνατότητα κατεργασίας της χρησιμοποιημένης 
συσκευασίας, ούτως ώστε να πληρούνται απαιτήσεις υ¬ 
γείας και ασφάλειας για το εργατικό δυναμικό, 
β.3. η τήρηση ειδικών απαιτήσεων για τις ανακτήσιμες 
συσκευασίες, όταν οι συσκευασίες δεν χρησιμοποιούνται 
πλέον και επομένως καθίστανται απόβλητα, 
β.4. η χρησιμοποίηση καθαρών τεχνολογιών για την ε- 
παναχρησιμοποίηση των αποβλήτων. 

γ. Ειδικές απαιτήσεις που αφορούν την αξιοποιήσιμη 
φύση συσκευασιών: 

γ.1. Συσκευασίες αξιοποιήσιμες υπό μορφή ανακύκλω¬ 
σης υλικών. 

Οι συσκευασίες πρέπει να κατασκευάζονται έτσι ώστε 
να επιτρέπουν την ανακύκλωση ορισμένου ποσοστού κα¬ 
τά βάρος των υλικών που χρησιμοποιούνται για την κατα¬ 
σκευή προϊόντων τα οποία διατίθενται στην αγορά, σύμ¬ 
φωνα με τα εκάστοτε σχετικά ισχύοντα πρότυπα. Αυτό το 
ποσοστό μπορεί να ποικίλλει, ανάλογα με τον τύπο του υ¬ 
λικού που αποτελεί τη συσκευασία. 

γ.2. Συσκευασίες αξιοποιήσιμες υπό μορφή ανάκτησης 
ενέργειας. 

Τα απόβλητα συσκευασίας που υπόκεινται σε κατεργα¬ 
σία, με σκοπό την ανάκτηση ενέργειας, πρέπει να έχουν ε¬ 
λάχιστη κατώτατη θερμογόνο τιμή που να επιτρέπει βελ¬ 
τιστοποίηση της ανάκτησης ενέργειας. 

γ.3. Συσκευασίες αξιοποιήσιμες υπό μορφή λιπασματο- 
ποίησης. 

Τα απόβλητα συσκευασίας που υφίστανται κατεργασία 
με σκοπό τη λιπασματοποίηση πρέπει να είναι βιοαποδο- 
μήσιμα, κατά τρόπο που να μην εμποδίζει τη χωριστή συλ¬ 
λογή και τη διαδικασία ή δραστηριότητα λιπασματοποίη- 
σης στην οποία υποβάλλονται. 
γ.4. Βιοαποδομήσιμες συσκευασίες. 

Τα βιοαποδομήσιμα απόβλητα συσκευασίας πρέπει να 
είναι τέτοια ώστε να μπορούν να αποσυντίθενται με φυσι¬ 
κό, χημικό, θερμικό ή βιολογικό τρόπο, έτσι ώστε το με¬ 
γαλύτερο μέρος του λιπάσματος που προκύπτει να απο¬ 
συντίθεται τελικώς σε διοξείδιο του άνθρακα, βιομάζα και 
νερό και να μην αφήνουν επικίνδυνα κατάλοιπα. 

2.1. Ο Ε.Ο.Ε.Δ.Σ.Α.Π. σε συνεργασία με τον ΕΛΟΤ ε¬ 
φαρμόζει τα κοινοτικά πρότυπα, τα οποία αναφέρονται 
στις απαιτήσεις του άρθρου αυτού. Αν δεν υπάρχουν κοι¬ 
νοτικά πρότυπα ο Ε.Ο.Ε.Δ.Σ.Α.Π. μπορεί να καταρτίζει ε¬ 
θνικά πρότυπα, τα οποία θα αναφέρονται: 

- σε κριτήρια και μεθόδους για την ανάλυση του κύκλου 
ζωής των συσκευασιών, 

- σε μεθόδους για τη μέτρηση και την εξακρίβωση της 
παρουσίας βαρέων μετάλλων και άλλων επικίνδυνων ου¬ 
σιών στις συσκευασίες και της ελευθέρωσής τους στο πε¬ 
ριβάλλον από συσκευασίες και απόβλητα συσκευασιών, 

- σε κριτήρια για ένα ελάχιστο όριο ανακυκλωμένων υ- 

λικών εμπεριεχόμενων στις συσκευασίες, για κατάλλη¬ 
λους τύπους συσκευασιών, 

- σε κριτήρια για μεθόδους ανακύκλωσης, 

- σε κριτήρια για μεθόδους λιπασματοποίησης και για 
παραγόμενα λιπάσματα, 

- σε κριτήρια για τη σήμανση συσκευασιών. 

Τα εθνικά πρότυπα εγκρίνονται με κοινή απόφαση των 
Υπουργών Περιβάλλοντος, Χωροταξίας και Δημόσιων 
Έργων, Ανάπτυξης και Γεωργίας. 

2.2.Το άθροισμα των τιμών συγκέντρωσης μολύβδου, 
καδμίου, υδραργύρου και εξασθενούς χρωμίου στις συ¬ 
σκευασίες ή στα υλικά των συσκευασιών δεν πρέπει να υ¬ 
περβαίνει τα 100 ρρπι κατά βάρος. 

Τα επίπεδα συγκέντρωσης που αναφέρονται στην πα¬ 
ράγραφο αυτή δεν ισχύουν για συσκευασίες κατασκευα¬ 
σμένες εξ ολοκλήρου από μολυβδύαλο (κρύσταλλο), ό¬ 
πως ορίζεται στην Οδηγία 69/493/Ε.Ο.Κ.. 

Με κοινή απόφαση των Υπουργών Ανάπτυξης και Περι¬ 
βάλλοντος, Χωροταξίας και Δημόσιων Έργων είναι δυνα¬ 
τόν να τροποποιούνται οι ως άνω οριακές τιμές σύμφωνα 
με τις εκάστοτε ισχύουσες σχετικές νομοθετικές ρυθμί¬ 
σεις στο κοινοτικό δίκαιο. Σύμφωνα με τη διαδικασία του 
άρθρου 11 (παρ. 3) της Οδηγίας 94/62/Ε.Κ. καθορίζονται: 

α. Οι προϋποθέσεις σύμφωνα με τις οποίες δεν εφαρ¬ 
μόζονται στα ανακυκλωμένα υλικά και στα κυκλώματα 
προϊόντων που βρίσκονται σε κλειστή και ελεγχόμενη α¬ 
λυσίδα, τα ως άνω επίπεδα συγκέντρωσης. 

β. Οι τύποι συσκευασίας που ενδεχομένως απαλλάσσο¬ 
νται από κάποια από τις ως άνω καθορισθείσες οριακές τι¬ 
μές επιπέδων συγκέντρωσης. 

3. Κάθε διαχειριστής συσκευασιών πρέπει να διαθέτει 
πιστοποιητικό εναλλακτικής διαχείρισης σύμφωνα με το 
άρθρο 9. 

4. Με κοινή απόφαση των Υπουργών Ανάπτυξης και Πε¬ 
ριβάλλοντος, Χωροταξίας και Δημόσιων Έργων, που εκ- 
δίδεται μετά από εισήγηση του Ε.Ο.Ε.Δ.Σ.Α.Π. μπορεί να 
απαγορεύεται ή να περιορίζεται η χρήση ορισμένων υλι¬ 
κών ή να επιβάλλεται η χρήση συγκεκριμένης σύνθεσης 
υλικών ή η επαναχρησιμοποίηση ή εγγυοδοσία για ορι¬ 
σμένες συσκευασίες με την προϋπόθεση ότι δεν δημι- 
ουργούνται εμπόδια στο εμπόριο και στρεβλώσεις στον 
ανταγωνισμό. 

5. Όσοι προβαίνουν σε προμήθεια και κατασκευή συ¬ 
σκευασιών, κατά την έννοια του άρθρου 2 παρ. 16 υπο¬ 
βάλλουν κάθε χρόνο στον Ε.Ο.Ε.Δ.Σ.Α.Π. έκθεση σχετικά 
με την εφαρμογή των διατάξεων του παρόντος άρθρου, 
καθώς και το σχεδίασμά εφαρμογής τους για το επόμενο 
έτος. 

Η πρώτη έκθεση υποβάλλεται ένα χρόνο μετά την έ¬ 
ναρξη ισχύος του νόμου αυτού ανεξάρτητα από την έ¬ 
γκριση εθνικού προγράμματος (άρθρο 5) ή την ύπαρξη 
προτύπων (κοινοτικών - εθνικών). 

Άρθρο 7 

Όροι και προϋποθέσεις για την εναλλακτική 
διαχείριση των συσκευασιών - Συστήματα 
εναλλακτικής διαχείρισης 

Α. Όσοι προβαίνουν σε διαχείριση των συσκευασιών, οι 
οποίοι στο εξής αποκαλούνται "διαχειριστές", υποχρεού- 
νται να οργανώνουν συστήματα ή να συμμετέχουν σε συ¬ 
στήματα εναλλακτικής διαχείρισης των συσκευασιών αυ¬ 
τών που αφορούν τη δραστηριότητάτους. 


1. Οι διαχειριστές των συσκευασιών προωθούν κατ’ε¬ 
φαρμογή των προγραμμάτων (άρθρο 5) την πλέον εν- 
δεδειγμένη μέθοδο εναλλακτικής διαχείρισης, με την 
οργάνωση συστημάτων συλλογής, στην οποία συμπε- 
ριλαμβάνεται η εγγυοδοσία, και αξιοποίησης των 
χρησιμοποιημένων συσκευασιών ή των αποβλήτων των 
συσκευασιών, τηρουμένωντων διατάξεων του άρθρου 
8 της υπ’ αριθ. 69728/824/1996 Κ.Υ.Α. (ΦΕΚ358 Β'), κα¬ 
θώς και συστημάτων επαναχρησιμοποίησης των χρησι¬ 
μοποιημένων συσκευασιών. 

Τα συστήματα αυτά αποβλέπουν ειδικότερα: 
α) Στην επιστροφή ή και τη συλλογή χρησιμοποιημένων 
συσκευασιών ή και αποβλήτων συσκευασίας από τον κα¬ 
ταναλωτή ή άλλο τελικό χρήστη ή από τη ροή των απο¬ 
βλήτων, προκειμένου να διοχετεύονται προς τις πλέον εν- 
δεδειγμένες εναλλακτικές λύσεις διαχείρισης αποβλή¬ 
των. 

β) Στην επαναχρησιμοποίηση ή στην αξιοποίηση, συ- 
μπεριλαμβανομένης της ανακύκλωσης των συλλεγόμε- 
νων συσκευασιών ή αποβλήτων συσκευασίας με τη χρη¬ 
σιμοποίηση καθαρών τεχνολογιών. 

2. Τα ως άνω συστήματα εφαρμόζονται και για τα εισα- 
γόμενα προϊόντα με συνθήκες που να μην εισάγουν δια¬ 
κρίσεις. Ειδικότερα τα συστήματα αυτά: 

α) σχεδιάζονται κατά τρόπο ώστε να αποφεύγονται ε¬ 
μπόδια στο εμπόριο ή στρεβλώσεις στον ανταγωνισμό 
σύμφωνα με το εθνικό και κοινοτικό δίκαιο, και 
β) λαμβάνουν κατά κύριο λόγο υπόψη τις απαιτήσεις σε 
θέματα: 

- προστασίας του περιβάλλοντος και της υγείας, ασφά¬ 
λειας και υγιεινής των καταναλωτών, 

- προστασίας της ποιότητας, της γνησιότητας και των 
τεχνικών χαρακτηριστικών των συσκευασμένων αγαθών 
και των χρησιμοποιούμενων υλικών, καθώς και 

- προστασίας των δικαιωμάτων βιομηχανικού και εμπο¬ 
ρικού απορρήτου. 

Β. Η οργάνωση των συστημάτων εναλλακτικής διαχεί¬ 
ρισης γίνεται από τους διαχειριστές των συσκευασιών: 

α) ατομικά από τους ίδιους με την υποχρέωση εφαρμο¬ 
γής συστημάτων εγγυοδοσίας, ή 
β) συλλογικά, με τη συμμετοχή τους σε εγκεκριμένα συ¬ 
στήματα συλλογικής εναλλακτικής διαχείρισης οποιοσ¬ 
δήποτε νομικής μορφής, όπως εταιρείες (Α.Ε.- Ε.Π.Ε. 
κ.λπ.), συνεταιρισμούς, κοινοπραξίες κ.λπ.. 

Για την οργάνωση κάθε συστήματος ατομικής ή συλλο¬ 
γικής εναλλακτικής διαχείρισης απαιτείται η χορήγηση έ¬ 
γκρισης απότον Ε.Ο.Ε.Δ.Σ.Α.Π.. Η έγκριση αυτή αποτελεί 
απαραίτητη προϋπόθεση για τη χορήγηση της προβλε- 
πόμενης στο άρθρο 10 (παρ. 2) της υπ’ αριθ. 69728/ 
824/1996 Κ.Υ.Α. άδειας διαχείρισης στερεών αποβλήτων. 
Ειδικότερα: 

1. Συστήματα Ατομικής Εναλλακτικής Διαχείρισης, 
α) Γ ια την έγκριση κάθε συστήματος ατομικής εναλλα¬ 
κτικής διαχείρισης, απαιτείται ο διαχειριστής της συσκευ¬ 
ασίας: 

α.1. Να εφαρμόζει σύστημα εγγυοδοσίας. 
α.2. Να καταθέτει στον Ε.Ο.Ε.Δ.Σ.Α.Π. φάκελο με μελέ¬ 
τη ή/και στοιχεία από τον οποίο: 

• να αποδεικνύεται ότι ο διαχειριστής: 

- εφαρμόζει σύστημα εγγυοδοσίας, και 

- διαθέτει την απαιτούμενη οικονομική και τεχνική υπο¬ 
δομή για την εφαρμογή του συστήματος του, 

- ανταποκρίνεται στους όρους της παρ. Α 1.2., 

• να προσδιορίζονται: 

- οι στόχοι και οι μέθοδοι εναλλακτικής διαχείρισης. Ει¬ 
δική πρόβλεψη απαιτείται για τα νησιά και τις απομακρυ¬ 
σμένες περιοχές. 

- το ποσό του εγγυοδοτικού αντιτίμου. 

α.3. Να καταβάλλει στον Ε.Ο.Ε.Δ.Σ.Α.Π. σχετικό αντα¬ 
ποδοτικό τέλος, το ύψος του οποίου προσδιορίζεται αρ¬ 
χικά με κοινή απόφαση των Υπουργών Οικονομικών και 
Περιβάλλοντος, Χωροταξίας και Δημόσιων Έργων. Το 
ποσό του ανταποδοτικού τέλους αναπροσαρμόζεται με 
κοινή απόφαση των ως άνω Υπουργών μετά από εισήγη¬ 
ση του Ε.Ο.Ε.Δ.Σ.Α.Π. με κριτήριο την έκταση του συστή¬ 
ματος εναλλακτικής διαχείρισης. 

β) Οι διαχειριστές των συσκευασιών που οργανώνουν 
συστήματα ατομικής εναλλακτικής διαχείρισης φέρουν 
ευθύνη για την εκπλήρωση των υποχρεώσεώντους όπως 
περιγράφονται στο άρθρο 12. 

2. Συστήματα Συλλογικής Εναλλακτικής Διαχείρισης. 

α) Για την έγκριση κάθε συστήματος συλλογικής εναλ¬ 
λακτικής διαχείρισης απαιτείται ο διαχειριστής της συ- 
σκευασίας: 

α.1) να καταθέτει στον Ε.Ο.Ε.Δ.Σ.Α.Π. φάκελο με μελέ¬ 
τη ή/και στοιχεία από τον οποίο: 

• να αποδεικνύεται ότι το σύστημα διαθέτει την απαι- 
τούμενη τεχνική και οικονομική υποδομή για την εφαρμο¬ 
γή του και ότι ανταποκρίνεται στους όρουςτης παρ. Α1.2., 

• να προσδιορίζεται το ποσό της χρηματικής εισφοράς 
που καταβάλλουν στο σύστημα οι συμμετέχοντες διαχει¬ 
ριστές με κριτήρια κυρίως τον όγκο και το βάρος της συ- 
σκευασίας, την ποσότητα των παραγόμενων αποβλήτων, 
το ρυπαντικό φορτίο και άλλα, 

• να καθορίζονται: 

- οι στόχοι και οι μέθοδοι εναλλακτικής διαχείρισης. Ει¬ 
δική πρόβλεψη απαιτείται για τα νησιά και τις απομακρυ¬ 
σμένες περιοχές, και 

- το εγγυοδοτικό αντίτιμο, εφόσον εφαρμόζεται σύστη¬ 
μα εγγυοδοσίας. 

α.2) Να διασφαλίζειτη δυνατότητα συμμετοχής στο σύ¬ 
στημα των ενδιαφερομένων διαχειριστών συσκευασιών 
οι οποίοι εκπληρώνουν τους όρους και τις προϋποθέσεις 
του συστήματος. 

α.3) Να προσδιορίζει το πλαίσιο των συμβάσεων προ¬ 
σχώρησής τους στο σύστημα με συνοπτική περιγραφή 
των συμβατικών υποχρεώσεων των ενδιαφερομένων δια¬ 
χειριστών. 

α.4) Να διασφαλίζειτη δυνατότητα κατάρτισης συμβά¬ 
σεων συνεργασίας με τους υπόχρεους φορείς διαχείρι¬ 
σης δημοτικών αποβλήτων σύμφωνα με το άρθρο 8. 

α.5) Να καταβάλλει στον Ε.Ο.Ε.Δ.Σ.Α.Π. σχετικό αντα¬ 
ποδοτικό τέλος, το ύψος του οποίου προσδιορίζεται αρ¬ 
χικά με κοινή απόφαση των Υπουργών Οικονομικών και 
Περιβάλλοντος, Χωροταξίας και Δημόσιων Έργων. Το 
ποσό του ανταποδοτικού τέλους αναπροσαρμόζεται με 
κοινή απόφαση των ως άνω Υπουργών μετά από εισήγη¬ 
ση του Ε.Ο.Ε.Δ.Σ.Α.Π. με κριτήριο την έκταση του συστή¬ 
ματος εναλλακτικής διαχείρισης. 

β) Όροι συμμετοχής στο σύστημα: 

Οι διαχειριστές συσκευασιών, εφόσον δεν προβαίνουν 
στη οργάνωση συστήματος ατομικής εναλλακτικής δια¬ 
χείρισης με εφαρμογή συστήματος εγγυοδοσίας σύμφω¬ 
να με τους όρους της περίπτωσης 1, συμμετέχουν υπο¬ 
χρεωτικά σε συστήματα συλλογικής εναλλακτικής διαχεί¬ 
ρισης με την προϋπόθεση ότι τα συστήματα αυτά έχουν 


λάβει την προβλεπόμενη στην παράγραφο αυτή σχετική 
έγκριση από τον Ε.Ο.Ε.Δ.Σ.Α.Π. και ότι οι ήδη συμμετέχο¬ 
ντες διαχειριστές είναι νόμιμοι κάτοχοι του Πιστοποιητι¬ 
κού Εναλλακτικής Διαχείρισης (Π.Ε.Δ.) σύμφωνα με το 
άρθρο 9. 

Η συμμετοχή στα συστήματα συλλογικής εναλλακτικής 
διαχείρισης: 

ί) συνοδεύεται από την καταβολή στο σύστημα εκ μέ¬ 
ρους του ενδιαφερομένου διαχειριστή χρηματικής ει¬ 
σφοράς. Το ύψος της εισφοράς αυτής καθορίζεται στη 
σύμβαση προσχώρησης του διαχειριστή στο σύστημα, 
σύμφωνα με τους όρους που αναφέρονται στην περίπτω¬ 
ση 2α, 

ϋ) παρέχει το δικαίωμα στον συμμετέχοντα διαχειριστή 
να επισημαίνει τις συσκευασίες με την ένδειξη που περι- 
γράφεται στη σύμβαση προσχώρησης, ως απόδειξη της 
συμμετοχής του στο σύστημα, 

ίϋ) απαλλάσσει τους συμβαλλόμενους διαχειριστές από 
την ευθύνη εκπλήρωσης των υποχρεώσεων που περιγρά- 
φονται στο άρθρο 12. 

Γ. Η έγκριση ή ανανέωση κάθε συστήματος ατομικής ή 
συλλογικής εναλλακτικής διαχείρισης χορηγείται μόνον 
εφόσον: 

1) Οι επιχειρήσεις που αποτελούν συστήματα εναλλα¬ 
κτικής διαχείρισης δεν έχουν κηρυχθεί σε πτώχευση και 
δεν βρίσκονται σε κατάσταση εκκαθάρισης ή παύσης 
πληρωμών, καθώς και οι μετέχοντες σε αυτά διαχειριστές 
δεν έχουν καταδικασθεί για φορολογικές ή οικονομικές 
παραβάσεις, καθώς και για παραβάσεις των διατάξεων 
του ανταγωνισμού ή αισχροκέρδειας που αποτε-λούν κώ¬ 
λυμα άσκησης επιχειρηματικής δραστηριότητας κατά το 
ισχύον δίκαιο. 

Στην περίπτωση που το σύστημα έχει τη νομική μορφή 
ΑΈ. θα πρέπει να μην έχουν καταδικασθεί για τα προανα- 
φερόμενα αδικήματα τα μέλη των διοικήσεων, οι διευθύ- 
νοντες σύμβουλοι και τα ανώτερα διευθυντικά στελέχη 
τους. 

2) Βεβαιώνεται από τον Ε.Ο.Ε.Δ.Σ.Α.Π. ότι το εν λόγω 
σύστημα ανταποκρίνεται στους όρους των προηγούμε¬ 
νων παραγράφων Α (εδ.2) και Β του άρθρου αυτού και στα 
προγράμματα εναλλακτικής διαχείρισης (άρθρο 5). 

Στην έγκριση του συστήματος ατομικής ή συλλογικής ε¬ 
ναλλακτικής διαχείρισης μπορεί να προβλέπονται ειδικό¬ 
τεροι όροι για την αποτελεσματικότερη εφαρμογή του. 

Η έγκριση ισχύει για έξι (6) χρόνια και μπορεί να ανανε¬ 
ώνεται με τροποποίηση ή αναθεώρηση της προβλεπόμε- 
νης μελέτης σύμφωνα με τα τότε ισχύοντα νέα δεδομένα 
ή κατ’ εφαρμογή του άρθρου 9 (παρ. 4). Η διαδικασία α¬ 
νανέωσης, αναστολής ή ανάκλησης των εγκρίσεων, κα¬ 
θώς και κάθε αναγκαία λεπτομέρεια για την εφαρμογή 
της παραγράφου αυτής ρυθμίζονται από κανονισμούς 
που εκδίδονται με αποφάσεις του Υπουργού Περιβάλλο¬ 
ντος, Χωροταξίας και Δημόσιων Έργων μετά από εισήγη¬ 
ση του Ε.Ο.Ε.Δ.Σ.Α.Π.. 

Δ. Οι διαχειριστές των συσκευασιών υποχρεούνται να 
καταρτίζουν λεπτομερή έκθεση σχετικά με την εφαρμογή 
του συστήματος ατομικής ή συλλογικής εναλλακτικής 
διαχείρισης και τον τρόπο εκπλήρωσης των υποχρεώσε- 
ώντους κατ’ εφαρμογή του άρθρου αυτού. Η έκθεση αυ¬ 
τή περιλαμβάνει και τον προγραμματισμό του συστήμα¬ 
τος για τον επόμενο χρόνο. Η έκθεση υποβάλλεται στον 
Ε.Ο.Ε.Δ.Σ.Α.Π. την 1η Ιανουάριου κάθε έτους. 

Άρθρο 8 

Όροι και προϋποθέσεις για την εναλλακτική διαχείριση 
των δημοτικών αποβλήτων συσκευασίας 

1. Η εναλλακτική διαχείριση των δημοτικών αποβλήτων 
συσκευασίας είναι υποχρεωτική για τους Ο.Τ.Α. και ορ¬ 
γανώνεται: 

α) από τους υπόχρεους φορείς διαχείρισης των απο¬ 
βλήτων (Δήμους ή Κοινότητες ή Σύνδεσμοι Δήμων ή Κοι¬ 
νοτήτων ή Λιμενικό Οργανισμό - Λιμενικό Ταμείο), στο 
πλαίσιο εφαρμογής του άρθρου 6 της υπ’ αριθ. 69728/ 
824/1996 Κ.Υ.Α. (ΦΕΚ 358 Β') σε συνδυασμό με το άρθρο 
10 αυτής, ή 

β) από τους διαχειριστές συσκευασιών (συστήματα α¬ 
τομικής ή συλλογικής εναλλακτικής διαχείρισης), σε συ¬ 
νεργασία με τους παραπάνω υπόχρεους φορείς. Σε κάθε 
περίπτωση η εναλλακτική διαχείριση των δημοτικών απο¬ 
βλήτων συσκευασίας γίνεται σύμφωνα με τους όρους και 
τις προϋποθέσεις που προβλέπονται στο προηγούμενο 
άρθρο, σε συνδυασμό με τους ποσοτικούς στόχους που 
καθορίζονται στο άρθρο 10. 

2. Αν η εναλλακτική διαχείριση των δημοτικών αποβλή¬ 
των οργανώνεται από κοινού σύμφωνα με την παράγρα¬ 
φο 1 (περ. β') καταρτίζονται μεταξύ των ενδιαφερομένων 
μερών (υπόχρεων φορέων διαχείρισης αποβλήτων και 
διαχειριστών των συσκευασιών) εξαετείς συμβάσεις συ¬ 
νεργασίας. 

Στις συμβάσεις αυτές καθορίζονται ιδίως: 

α) τα επιχειρησιακά σχέδια της εναλλακτικής διαχείρι¬ 
σης που ενδεικτικά περιλαμβάνουν εργασίες διαχείρισης 
των αποβλήτων που αναλαμβάνουν οι υπόχρεοι φορείς 
διαχείρισης αποβλήτων, τους ποσοτικούς στόχους και το 
χρονοδιάγραμμα επίτευξής τους, τις προδιαγραφές των 
δευτερογενών υλικών, όπως αποβλήτων συσκευασιών, 

β) το πλαίσιο, οι όροι και τα κριτήρια αξιολόγησης του 
ποσού χρηματοδότησης των υπόχρεων φορέων διαχείρι¬ 
σης αποβλήτων λαμβάνοντας υπόψη το άρθρο 17 (παρ. 
β') της Κ.Υ.Α. υπ’ αριθ. 69728/854/1996. 

Η χρηματοδότηση αυτή στηρίζεται σε μηχανισμό εξεύ¬ 
ρεσης του πραγματικού κόστους της συνολικής διαχείρι¬ 
σης των δημοτικών αποβλήτων κατά τον οποίο συνυπο¬ 
λογίζεται η μείωση των δαπανών των υπόχρεων φορέων 
για τη διαχείριση των αποβλήτων συσκευασίας. 

γ) μέτρα και όροι σε περίπτωση αθέτησης των συμβατι¬ 
κών υποχρεώσεων των μερών. 

Αντίγραφο των εξαετών αυτών συμβάσεων συνεργα¬ 
σίας υποβάλλεται στον Ε.Ο.Ε.Δ.Σ.Α.Π. μέσα σε ένα μήνα 
από την υπογραφή τους. 

3. Σε περίπτωση που διαπιστώνεται αδυναμία συμφω¬ 
νίας μεταξύ υπόχρεων φορέων διαχείρισης των δημοτι¬ 
κών αποβλήτων και διαχειριστών των συσκευασιών ανα¬ 
φορικά με τους όρους σύναψης της σύμβασης συνεργα¬ 
σίας, το θέμα παραπέμπεται με μέριμνα ενός των 
ενδιαφερομένων μερών στο Διοικητικό Συμβούλιο του 
Ε.Ο.Ε.Δ.Σ.Α.Π. ή στην Επιτροπή που προβλέπεται στο άρ¬ 
θρο 24 (παρ. 11), προκειμένου να προτείνει την προσφο¬ 
ρότερη και για τα δύο μέρη δυνατή λύση. 

4. Οι υπόχρεοι φορείς διαχείρισης των δημοτικών απο¬ 
βλήτων των συσκευασιών λαμβάνουν τα αναγκαία μέτρα 
για την ομαλή και αποδοτική λειτουργία της εναλλακτικής 
διαχείρισης. Τα μέτρα αυτά αναφέρονται κατά κύριο λό¬ 
γο στην εφαρμογή συστημάτων επιστροφής και συλλο¬ 
γής των αποβλήτων με υποχρεωτική συμμετοχή του κα¬ 


ταναλωτή ή τελικού χρήστη κατά το στάδιο διαλογής των 
αποβλήτων στην πηγή. Σε περίπτωση μη συμμόρφωσης 
του καταναλωτή ή τελικού χρήστη με τα ως άνω μέτρα, ο 
υπόχρεος φορέας διαχείρισης έχειτη δυνατότητα να επι¬ 
βάλλει πρόστιμο με βάση την εκάστοτε ισχύουσα κανονι¬ 
στική πράξη που εκδίδει ο κάθε Ο.Τ.Α., σύμφωνα με το άρ¬ 
θρο 15 (παρ.5) του ν. 2539/1997. 

5. Σε κάθε περίπτωση δεν αποκλείεται η δραστηριότητα 
των ατόμων που ευκαιριακά ασχολούνται με τη συλλογή 
ανακυκλώσιμων χρησιμοποιημένων υλικών, καθώς και 
των σχολείων, προσκόπων, οικολογικών οργανώσεων μη 
κερδοσκοπικού χαρακτήρα με την προϋπόθεση ότι δεν 
παρακωλύεται το έργο των εγκεκριμένων συστημάτων ε¬ 
ναλλακτικής διαχείρισης. 

Άρθρο 9 

Πιστοποιητικό Εναλλακτικής Διαχείρισης Συσκευασιών 

1. Κάθε τρία (3) χρόνια από τη χορήγηση της έγκρισης 
του συστήματος εναλλακτικής διαχείρισης (άρθρο 7) διε- 
νεργείται έλεγχος από τον Ε.Ο.Ε.Δ.Σ.Α.Π. μετά από αίτη¬ 
ση του διαχειριστή συσκευασίας ή του συστήματος συλ¬ 
λογικής εναλλακτικής διαχείρισης ή αυτεπαγγέλτως, 
προκειμένου να διαπιστωθεί ότι κατά το χρονικό αυτό διά¬ 
στημα εφαρμόζονται οι μέθοδοι εναλλακτικής διαχείρι¬ 
σης και επιτυγχάνονται οι στόχοι της σύμφωνα με τις α¬ 
παιτήσεις του άρθρου 7. 

Αν από τον έλεγχο διαπιστώνεται ότι εφαρμόζονται οι 
μέθοδοι εναλλακτικής διαχείρισης και επιτυγχάνονται οι 
στόχοι σύμφωνα μετά παραπάνω, ο Ε.Ο.Ε.Δ.Σ.Α.Π. εκδί¬ 
δει το Πιστοποιητικό Εναλλακτικής Διαχείρισης (Π.Ε.Δ.) 
με το οποίο βεβαιώνεται η υπαγωγή του σχετικού υλικού 
ή συσκευασίας σε εναλλακτική διαχείριση. 

2. Το Π.Ε.Δ. εκδίδεται στο όνομα του διαχειριστή για ό¬ 
λα τα υλικά ή συσκευασίες ή συσκευασμένα προϊόντα 
που διαχειρίζεται. Με το Π.Ε.Δ. απαλλάσσονται οι λοιποί 
συνυπεύθυνοι διαχειριστές του εν λόγω υλικού ή συσκευ¬ 
ασίας από την υποχρέωση έκδοσής του. 

3. Το Π.Ε.Δ. χορηγείται εφόσον ο αϊτών διαχειριστής: 

α) Αποδεικνύει, με βάση τα στοιχεία που του ζητά ο 

Ε.Ο.Ε.Δ.Σ.Α.Π., ότι εκπλήρωσε τις υποχρεώσεις εναλλα¬ 
κτικής διαχείρισης για την προηγούμενη τριετία σύμφω¬ 
να με τους όρους που προσδιορίζονται στη χορηγηθείσα 
έγκριση του συστήματος εναλλακτικής διαχείρισης (άρ¬ 
θρο 7). Σε περίπτωση που ο αϊτών διαχειριστής συμμετέ¬ 
χει σε συστήματα συλλογικής εναλλακτικής διαχείρισης 
(άρθρο 7 παρ. 3) αρκεί η κατάθεση στον Ε.Ο.Ε.Δ.Σ.Α.Π. 
των αποδεικτικών συμμετοχής στα συστήματα αυτά και 
εκπλήρωσης των υποχρεώσεών του. 

β) Καταβάλλει ανταποδοτικό τέλος, το ύψος του οποίου 
προσδιορίζεται με κοινή απόφαση των Υπουργών Οικο¬ 
νομικών, Ανάπτυξης και Περιβάλλοντος, Χωροταξίας και 
Δημόσιων Έργων. Το ποσό αυτό αναπροσαρμόζεται με 
κοινή απόφαση των ως άνω Υπουργών μετά από εισήγη¬ 
ση του Ε.Ο.Ε.Δ.Σ.Α.Π.. 

4. Αν ο Ε.Ο.Ε.Δ.Σ.Α.Π. διαπιστώσει ότι δεν πληρούνται 
οι υποχρεώσεις εναλλακτικής διαχείρισης ή ότι δεν τη¬ 
ρούνται οι όροι της έγκρισης που χορηγήθηκε, μπορεί να 
θέσει ειδικούς όρους για την έκδοση του Π.Ε.Δ. με προ¬ 
θεσμία συμμόρφωσης με αυτούς ή να επιβάλλει χρηματι¬ 
κό πρόστιμο σύμφωνα με το άρθρο 20. 

Εάν ο αϊτών επί δύο φορές δεν επιδεικνύει επάρκεια ή 
δεν συμμορφώνεται με τους τιθέμενους ειδικούς όρους, 
ο Ε.Ο.Ε.Δ.Σ.Α.Π. έχειτη δυνατότητα: 

α) Στην περίπτωση συστήματος ατομικής εναλλακτι¬ 
κής διαχείρισης να υποχρεώσειτον αιτούντα να συμμε- 
τάσχει σε υπάρχον σύστημα συλλογικής εναλλακτικής 
διαχείρισης που αφορά τον κλάδο του ή να συμπράξει 
στη δημιουργία νέου, άλλως προβαίνει σε αναθεώρηση 
των όρων ή σε ανάκληση της έγκρισης του συστήματος 
αυτού. 

β) Στην περίπτωση συστήματος συλλογικής εναλλακτι¬ 
κής διαχείρισης να προβεί σε αναθεώρηση των όρων ή σε 
ανάκληση της έγκρισης του συστήματος αυτού. 

5. Οι αιτήσεις και τα σχετικά αποδεικτικά στοιχεία για 
την έκδοση του Π.Ε.Δ κατατίθενται στον Ε.Ο.Ε.Δ.Σ.Α.Π. 
κάθε τρία (3) χρόνια, από τη χορήγηση της έγκρισης του 
συστήματος εναλλακτικής διαχείρισης, από 1ης Ιανουά¬ 
ριου - 31ης Ιανουάριου. Μέσα σε έξι (6) μήνες από την υ¬ 
ποβολή όλων των αιτούμενων από τον Ε.Ο.Ε.Δ.Σ.Α.Π. 
στοιχείων χορηγείται το Π.Ε.Δ., το οποίο εν συνεχεία δη¬ 
μοσιεύεται στον κατάλογο του Ε.Ο.Ε.Δ.Σ.Α.Π. που προ- 
βλέπεται στο άρθρο 13. 

Άρθρο 10 

Ποσοτικοί στόχοι για την αξιοποίηση - 
επαναχρησιμοποίηση των αποβλήτων 
των συσκευασιών 

Α. Ως προς την αξιοποίηση των αποβλήτων συσκευα- 
σίας (ανακύκλωση - ανάκτηση ενέργειας): 

Ι.α) Μέχρι την 31η Δεκεμβρίου 2005 πρέπει να αξιοποι- 
είται τουλάχιστον το 50% κατά βάρος των αποβλήτων συ- 
σκευασίας με ανώτατο όριο το 65%. 

β) Στο πλαίσιο του παραπάνω στόχου και για το ίδιο χρο¬ 
νικό διάστημα πρέπει να ανακυκλώνεται από το σύνολο 
των υλικών συσκευασίαςτουλάχιστοντο 25% κατά βάρος 
με ανώτατο όριο το 45%. Στο ποσοστό αυτό πρέπει να α¬ 
νακυκλώνεται τουλάχιστον το 15% κάθε υλικού συσκευα- 
σίας. 

γ) Μετά την ημερομηνία αυτή το ποσοστό αξιοποίησης 
και ανακύκλωσης καθορίζεται σύμφωνα με το άρθρο 6 
(παρ. 1 γ) της οδηγίας 94/62/ΕΚ. 

Οι παραπάνω ποσοτικοί στόχοι τροποποιούνται με κοι¬ 
νή απόφαση των Υπουργών Ανάπτυξης, Εσωτερικών, Δη¬ 
μόσιας Διοίκησης και Αποκέντρωσης και Περιβάλλοντος, 
Χωροταξίας και Δημόσιων Έργων ώστε να εναρμονίζο¬ 
νται μετά εκάστοτε ισχύοντα στο Κοινοτικό Δίκαιο. 

2. Για την επίτευξη των ποσοτικών στόχων που προβλέ- 
πονται στην προηγούμενη παράγραφο ο Ε.Ο.Ε.Δ.Σ.Α. Π. ή 
μέχρι την ίδρυσή του η αρμόδια υπηρεσία του Υπουργεί¬ 
ου Περιβάλλοντος, Χωροταξίας και Δημόσιων Έργων ει- 
σηγείται στον Υπουργό Περιβάλλοντος, Χωροταξίας και 
Δημόσιων Έργων ή/και στον Υπουργό Ανάπτυξης τη λή¬ 
ψη των αναγκαίων μέτρων στο πλαίσιο εφαρμογής του 
σχετικού προγράμματος, σύμφωνα με το άρθρο 5, ή, σε 
περίπτωση που δεν έχει καταρτισθείτο πρόγραμμα αυτό, 
σύμφωνα με τις γενικές αρχές εναλλακτικής διαχείρισης 
(άρθρο 4). 

3. Σε περίπτωση που ο Ε.Ο.Ε.Δ.Σ.Α.Π. καταρτίζει ή πρό¬ 
κειται να καταρτίσει πρόγραμμα, σύμφωνα με το οποίο γί¬ 
νεται υπέρβαση των οριζόμενων στην παρ. 1 (α και β) πο¬ 
σοτικών στόχων, με την πρόβλεψη παράλληλα κατάλλη¬ 
λων δυνατοτήτων ανακύκλωσης και ανάκτησης, για μία 
υψηλού επιπέδου προστασία του περιβάλλοντος, το πρό¬ 
γραμμα αυτό εγκρίνεται με απόφαση του Υπουργού Πε¬ 
ριβάλλοντος, Χωροταξίας και Δημόσιων Έργων, με την 


προϋπόθεση ότι τα προβλεπόμενα για την εφαρμογή 
τους μέτρα δεν θα προκαλέσουν στρεβλώσεις στην εθνι¬ 
κή και κοινοτική αγορά. 

Ο Ε.Ο.Ε.Δ.Σ.Α.Π. μέσω του Υπουργείου Περιβάλλο¬ 
ντος, Χωροταξίας και Δημόσιων Έργων ενημερώνει την 
Επιτροπή Ευρωπαϊκών Κοινοτήτων σχετικά με το πρό¬ 
γραμμα αυτό. 

Β. Ως προς την επαναχρησιμοποίηση των συσκευα¬ 
σιών: 

Με κοινές αποφάσεις των Υπουργών Περιβάλλοντος, 
Χωροταξίας και Δημόσιων Έργων και Ανάπτυξης μετά α¬ 
πό εισήγηση του Ε.Ο.Ε.Δ.Σ.Α.Π. μπορούν να εγκρίνονται 
ποσοτικοί στόχοι για την προώθηση της επαναχρησιμο- 
ποίησης των συσκευασιών διαφόρων προϊόντων, καθώς 
και τα μέτρα για την επίτευξή τους, όπως η προώθηση συ¬ 
στήματος εγγυοδοσίας. 

Άρθρο 11 

Σήμανση συσκευασιών και σύστημα αναγνώρισης 

1. Οι συσκευασίες φέρουν την κατάλληλη σήμανση είτε 
επί της ίδιας της συσκευασίας είτε στην ετικέτα. Η σή¬ 
μανση πρέπει να είναι ευδιάκριτη και ευανάγνωστη, κα¬ 
θώς και αρκούντως ανθεκτική και μακρόβια ακόμα και ό¬ 
ταν ανοιχθεί η συσκευασία. 

Με κοινή απόφαση των Υπουργών Ανάπτυξης και Περι¬ 
βάλλοντος, Χωροταξίας και Δημόσιων Έργων, μετά από 
εισήγηση του Ε.Ο.Ε.Δ.Σ.Α.Π., προσδιορίζεται η σήμανση 
των συσκευασιών σύμφωνα με τους όρους της παραγρά¬ 
φου αυτής. 

Η νόμιμη χρήση της σήμανσης ελέγχεται από τον 
Ε.Ο.Ε.Δ.Σ.Α.Π.. 

2. Στη συσκευασία αναγράφεται η φύση του ή των χρη¬ 
σιμοποιημένων υλικών συσκευασίας για λόγους αναγνώ¬ 
ρισης και κατάταξης από τη βιομηχανία ή επιχείρηση που 
προβαίνει σε προμήθεια ή κατασκευή της συσκευασίας 
κατά την έννοια του άρθρου 2 (παρ. 16). 

Η αρίθμηση και οι συντομογραφίες επί των οποίων βα¬ 
σίζεται το σύστημα αναγνώρισης περιλαμβάνεται στην α¬ 
πόφαση της Επιτροπής 97/129/ΕΚ της 28ης Ιανουάριου 
1997. 

Άρθρο 12 

Υποχρεώσεις διαχειριστών συσκευασίας 

1. Οι διαχειριστές των συσκευασιών έχουν ευθύνη για 
την εκπλήρωση των υποχρεώσεων που απορρέουν από 
τις διατάξεις του παρόντος νόμου και ειδικότερα των άρ¬ 
θρων 6, 7, 8, 9, 10 και 11 αυτού στο πλαίσιο των δραστη¬ 
ριοτήτων τους. Ειδικότερα από τους διαχειριστές των συ¬ 
σκευασιών έχουν ευθύνη: 

α) Οι προμηθευτές - κατασκευαστές: να παραλαμβά- 
νουν από εγκεκριμένους χώρους ή εγκαταστάσεις το 
δευτερογενές υλικό (απόβλητα συσκευασίας) και να το 
χρησιμοποιούν για τη παραγωγή νέων προϊόντων (ανακύ¬ 
κλωση - ανάκτηση υλικών). 

β) Οι συσκευαστές - εισαγωγείς συσκευασιών: να 
προβαίνουν σε συλλογή και διαλογή στη πηγή των απο¬ 
βλήτων συσκευασίας και να μεριμνούν ώστε τα από¬ 
βλητα αυτά να οδηγούνται σε επαναχρησιμοποίηση ή 
σε εγκεκριμένες εγκαταστάσεις αξιοποίησης κατά πε¬ 
ρίπτωση, σύμφωνα με τις εκάστοτε κείμενες σχετικές 
διατάξεις. 

γ) Οι διακινητές: να συλλέγουν τα απόβλητα συσκευα- 
σίας ή τις χρησιμοποιημένες συσκευασίες και να μη δια¬ 
κινούν προϊόντα χωρίς σήμανση ή αναγνώριση σύμφωνα 
με τις διατάξεις του νόμου αυτού. 

2. Από τις υποχρεώσεις που περιγράφονται στην παρά¬ 
γραφο 1 (εδάφια α', β' και γ') του άρθρου αυτού απαλ¬ 
λάσσονται οι διαχειριστές των συσκευασιών που συμμε¬ 
τέχουν σε συστήματα συλλογικής εναλλακτικής διαχείρι¬ 
σης, σύμφωνα με το άρθρο 7 (παρ. Β εδάφιο β') του 
παρόντος νόμου, με τον όρο ότι τηρούνται αμοιβαία οι 
συμβατικές δεσμεύσεις μεταξύ διαχειριστών ή διαχειρι¬ 
στών και Ο.Τ.Α.. 

Άρθρο 13 

Συστήματα πληροφορικής 

1. Ο Ε.Ο.Ε.Δ.Σ.Α.Π. μεριμνά για τη δημιουργία βάσεων 
δεδομένων για τις συσκευασίες και τα απόβλητα των συ¬ 
σκευασιών. 

2. Οι βάσεις δεδομένων παρέχουν πληροφορίες κυρίως 
ως προς την έκταση, τα χαρακτηριστικά και την εξέλιξη 
της ροής των συσκευασιών και αποβλήτων συσκευασίας 
(συμπεριλαμβανομένων των πληροφοριών για τον επικίν¬ 
δυνο χαρακτήρα των υλικών συσκευασίας και των συστα¬ 
τικών που χρησιμοποιούνται για την κατασκευή τους) 
στον εθνικό χώρο. 

3. Για την εναρμόνιση των χαρακτηριστικών και της πα¬ 
ρουσίασης των διαθέσιμων δεδομένων ο Ε.Ο.Ε.Δ.Σ.Α.Π. 
παρέχει στην Επιτροπή Ευρωπαϊκών Κοινοτήτων τα δια¬ 
θέσιμα δεδομένα σύμφωνα με το άρθρο 12 (παρ.3)της ο¬ 
δηγίας 94/62/ΕΚ. 

4. Οι διαχειριστές συσκευασιών υποχρεούνται να παρέ¬ 
χουν στον Ε.Ο.Ε.Δ.Σ.Α.Π. ακριβή και αξιόπιστα δεδομένα 
που αφορούν τον τομέα της δραστηριότητάςτους. 

Ο Ε.Ο.Ε.Δ.Σ.Α.Π., λαμβάνοντας υπόψη τα ιδιαίτερα 
προβλήματα που αντιμετωπίζουν οι μικρομεσαίες επιχει¬ 
ρήσεις στην παροχή λεπτομερών δεδομένων, έχει δικαί¬ 
ωμα: α) ελέγχου της αξιοπιστίας των παρεχόμενων δεδο¬ 
μένων και β) συλλογής και επεξεργασίας περαιτέρω πλη¬ 
ροφοριών, με την επιφύλαξη του βιομηχανικού και 
εμπορικού απορρήτου. 

5. Ο Ε.Ο.Ε.Δ.Σ.Α.Π. αποστέλλει τα δεδομένα που του 
παρέχονται κατ’ εφαρμογή του άρθρου αυτού στο Υ¬ 
πουργείο Περιβάλλοντος, Χωροταξίας και Δημόσιων Έρ¬ 
γων μαζί με τις εθνικές εκθέσεις που προβλέπονται στο 
άρθρο 14 προκειμένου να διαβιβασθούν στη συνέχεια α¬ 
πό το Υπουργείο Περιβάλλοντος, Χωροταξίας και Δημό¬ 
σιων Έργων στην Επιτροπή Ευρωπαϊκών Κοινοτήτων. 

6. Ο Ε.Ο.Ε.Δ.Σ.Α.Π. δημοσιεύει κάθε δύο (2) χρόνια κα¬ 
τάλογο με τα εγκεκριμένα συστήματα εναλλακτικής δια¬ 
χείρισης, καθώς και με τους νόμιμους κατόχους των πι¬ 
στοποιητικών εναλλακτικής διαχείρισης. 

Άρθρο 14 
Υποβολή εκθέσεων 

Ο Ε.Ο.Ε.Δ.Σ.Α.Π. υποβάλλει μέσω του Υπουργείου Πε¬ 
ριβάλλοντος, Χωροταξίας και Δημόσιων Έργων στην Επι¬ 
τροπή Ευρωπαϊκών Κοινοτήτων εκθέσεις σχετικά με την 
εφαρμογή των διατάξεων του παρόντος νόμου. Οι εκθέ¬ 
σεις αυτές καταρτίζονται σύμφωνα με το άρθρο 5 της ο¬ 
δηγίας 91/692/ΕΟΚτου Συμβουλίου της 23ης Δεκεμβρί¬ 
ου 1991 "Για την τυποποίηση καιτονεξορθολογισμότων 
εκθέσεων κ.λπ.". 


ΚΕΦΑΛΑΙΟ Γ 

ΑΛΛΑ ΠΡΟΪΟΝΤΑ-ΑΠΟΒΛΗΤΑ ΑΛΛΩΝ ΠΡΟΪΟΝΤΩΝ 
Άρθρο 15 

Προγράμματα εναλλακτικής διαχείρισης 
άλλων προϊόντων 

1. Ο Ε.Ο.Ε.Δ.Σ.Α.Π. εκπονεί και εφαρμόζει προγράμμα¬ 
τα εναλλακτικής διαχείρισης για τα άλλα προϊόντα, που 
περιλαμβάνουν κατευθυντήριες γραμμές και μέτρα πρό¬ 
ληψης των ζημιογόνων για το περιβάλλον δράσεων. Τα 
προγράμματα αυτά είναι αποτέλεσμα συγκέντρωσης και 
αξιοποίησης όλων των σχετικών πρωτοβουλιών και ειση¬ 
γήσεων των οικονομικών παραγόντων προς τον 
Ε.Ο.Ε.Δ.Σ.Α.Π. και αποβλέπουν στη λήψη των ενδεδειγ- 
μένων μέτρων για την εναλλακτική διαχείριση των άλλων 
προϊόντων, σύμφωνα με τις γενικές αρχές του άρθρου 4. 

2. Το περιεχόμενο των προγραμμάτων για κάθε προϊόν 
είναι ανάλογο αυτών για την εναλλακτική διαχείριση των 
συσκευασιών όπως προσδιορίζεται με το άρθρο 5, εκτός 
εάν για ορισμένα προϊόντα ισχύουν ειδικότερες προβλέ¬ 
ψεις από τις διατάξεις της κείμενης νομοθεσίας όπως 
μπαταρίες, χρησιμοποιημένα ορυκτέλαια. 

3. Για την κατάρτιση προγραμμάτων για τα δημοτικά α¬ 
πόβλητα των άλλων προϊόντων οι Ο.Τ.Α. μέσα σε ένα χρό¬ 
νο από την έναρξη ισχύος του νόμου υποβάλλουν στον 
Ε.Ο.Ε.Δ.Σ.Α.Π. τις προτάσεις τους, μετά από συνεργασία 
με τους διαχειριστές των προϊόντων και άλλους αρμόδι¬ 
ους φορείς, αναφορικά με το σχεδίασμά της διαχείρισης 
των αποβλήτων των προϊόντων αυτών, καθώς και μελέτη 
σχετικά με τις μεθόδους οργάνωσης της εναλλακτικής 
διαχείρισής τους. 

4. Κάθε πρόγραμμα εγκρίνεται με κοινή απόφαση των Υ¬ 
πουργών Ανάπτυξης, Εθνικής Οικονομίας, Οικονομικών, 
Εσωτερικών και Περιβάλλοντος, Χωροταξίας και Δημό¬ 
σιων Έργων. 

5. Αν μέχρι την έναρξη ισχύος του νόμου αυτού έχουν ή¬ 
δη καταρτισθεί προγράμματα για ορισμένα προϊόντα, 
σύμφωνα με ειδικές διατάξεις της κείμενης νομοθεσίας, 
σε συμμόρφωση με το κοινοτικό δίκαιο (π.χ. μπαταρίες, 
χρησιμοποιημένα ορυκτέλαια κ.λπ.), τα προγράμματα 
αυτά εντάσσονται στις ρυθμίσεις του νόμου αυτού από 
την έναρξη ισχύος του σε συνδυασμό με τις υφιστάμενες 
ειδικότερες ρυθμίσεις της νομοθεσίας που τα διέπει με 
φορέα υλοποίησής τους τον Ε.Ο.Ε.Δ.Σ.Α.Π.. 

Άρθρο 16 

Όροι και προϋποθέσεις για τη διαχείριση 
των άλλων προϊόντων 

1. Προκειμένου τα άλλα προϊόντα να διακινηθούν στην 
αγορά εφαρμόζονται ευρωπαϊκά πρότυπα που αναφέρο- 
νται στις απαιτήσεις ως προς τη σύνθεση και την επανα- 
χρησιμοποιήσιμη καιαξιοποιήσιμη φύση των άλλων προϊ¬ 
όντων. 

Αν δεν έχουν θεσπισθεί ευρωπαϊκά πρότυπα, οι διαχει¬ 
ριστές των άλλων προϊόντων μπορούν να υποβάλλουν 
στον Ε.Ο.Ε.Δ.Σ.Α.Π. μέσα στο πρώτο εξάμηνο από την πα¬ 
ρέλευση ενός χρόνου από την έναρξη ισχύος του νόμου 
αυτού προτάσεις για την κατάρτιση εθνικών προτύπων με 
βάση τα κριτήρια και τις μεθόδους που περιγράφονται 
στην παράγραφο 2.1. του άρθρου 6. Οι προτάσεις αυτές 
μπορούν να αναφέρονται και στη σύναψη συμφωνιών. 

2. Τα εθνικά πρότυπα διαχείρισης των άλλων προϊό- 

ντων εγκρίνονται με κοινή απόφαση του Υπουργού Περι¬ 
βάλλοντος, Χωροταξίας και Δημόσιων Έργων και του 
καθ’ ύλην αρμόδιου Υπουργού μετά από εισήγηση του 

Ε.Ο.Ε.Δ.Σ.Α.Π.. 

Άρθρο 17 

Όροι και προϋποθέσεις για την εναλλακτική 
διαχείριση άλλων προϊόντων 

1. Όσοι προβαίνουν σε διαχείριση άλλων προϊόντων 
(διαχειριστές), υποχρεώνονται να οργανώνουν συστήμα¬ 
τα εναλλακτικής διαχείρισης των άλλων προϊόντων που α¬ 
φορούν τη δραστηριότητάτους. 

2. Οιδιαχειριστέςτωνάλλωνπροϊόντωνπροωθούν, κατ’ 
εφαρμογή των προγραμμάτων που προβλέπονται στο άρ¬ 
θρο 15, την πλέον ενδεδειγμένη μέθοδο εναλλακτικής 
διαχείρισης με την οργάνωση συστημάτων συλλογής, με¬ 
ταφοράς, προσωρινής αποθήκευσης, αξιοποίησης των α¬ 
ποβλήτων των άλλων προϊόντων, τηρουμένων των διατά¬ 
ξεων του άρθρου 8 της υπ’ αριθ. 69728/824/1996 Κ.Υ.Α., 
καθώς και συστημάτων επαναχρησιμοποίησής τους. 

3. Οι δημόσιες υπηρεσίες, επιχειρήσεις και οργανισμοί 
οργανώνουν τη συλλογή των αποβλήτωντων άλλων προϊ¬ 
όντων που προέρχονται από τη δραστηριότητά τους. 

4. Με προεδρικό διάταγμα, που εκδίδεται με πρόταση 
των Υπουργών Ανάπτυξης και Περιβάλλοντος, Χωροτα¬ 
ξίας και Δημόσιων Έργων, μετά από εισήγηση του 
Ε.Ο.Ε.Δ.Σ.Α.Π., καθορίζονται οι ειδικότεροι όροι και 
προϋ- ποθέσεις και κάθε αναγκαία λεπτομέρεια για την ε¬ 
ναλλακτική διαχείριση των άλλων προϊόντων και για την 
έκδοση του πιστοποιητικού εναλλακτικής διαχείρισης. 

5. Με κοινή απόφαση των Υπουργών Ανάπτυξης και Πε¬ 
ριβάλλοντος, Χωροταξίας και Δημόσιων Έργων, μετά α¬ 
πό εισήγηση του Ε.Ο.Ε.Δ.Σ.Α.Π., καθορίζονται οι ποσοτι¬ 
κοί στόχοι για την εναλλακτική διαχείριση των προϊόντων, 
καθώς και τα μέτρα για την επίτευξή τους, όπως η προώ¬ 
θηση εγγυοδοτικού συστήματος κ.ά.. 

6. Οι υποχρεώσεις των διαχειριστών συσκευασίας που 
περιγράφονται στο άρθρο 12 εξειδικεύονται με απόφαση 
του Υπουργού Περιβάλλοντος, Χωροταξίας και Δημό¬ 
σιων Έργων, μετά από εισήγηση του Ε.Ο.Ε.Δ.Σ.Α.Π., για 
τους διαχειριστές των άλλων προϊόντων. 

Άρθρο 18 

Συστήματα πληροφορικής 

Οι διατάξεις του άρθρου 13 (παράγραφοι 1,2,4 και 6) ε¬ 
φαρμόζονται αναλογικά και για τα άλλα προϊόντα καιτα α¬ 
πόβλητό τους. 

ΚΕΦΑΛΑΙΟ Δ' 

ΑΛΛΕΣ ΔΙΑΤΑΞΕΙΣ 

Άρθρο 19 

Εθνικό σύστημα πληροφόρησης του κοινού 

Ο Ε.Ο.Ε.Δ.Σ.Α.Π. οργανώνει εθνικό σύστημα πληροφό¬ 
ρησης για τους χρήστες των συσκευασιών και άλλων 
προϊόντων και ιδιαίτερα τους καταναλωτές, καθώς και για 
κάθε ενδιαφερόμενο ιδιωτικό ή δημόσιο φορέα που ανα- 
φέρεται κυρίως: 

- στα προγράμματα διαχείρισης των συσκευασιών ή άλ¬ 
λων προϊόντων, 

- στα συστήματα επιστροφής, συλλογής και αξιοποίη¬ 
σης, 

- στο ρόλο των χρηστών - καταναλωτών ως παραγόντων 
συμβολής στην αποτελεσματικότητα της εναλλακτικής 


διαχείρισης με την ουσιαστική συμμετοχή τους στα συ¬ 
στήματα επιστροφής, συλλογής/διαλογής στην πηγή των 
χρησιμοποιημένων συσκευασιών ή των αποβλήτων συ¬ 
σκευασίας και άλλων προϊόντων, 

- στη σημασία των σημάνσεων στις συσκευασίες που 
διακινούνται στην αγορά, 

- στα αναγκαία στοιχεία για τη διαχείριση των συσκευα¬ 
σιών και άλλων προϊόντων και αποβλήτων συσκευασίας 
και άλλων προϊόντων. 

Άρθρο 20 
Κυρώσεις 

Α. ΠΟΙΝΙΚΕΣ ΚΥΡΩΣΕΙΣ 

1 .α. Κάθε διαχειριστής συσκευασίας και άλλου προϊό¬ 
ντος ο οποίος ασκεί δραστηριότητα ή επιχείρηση κατά 
παράβαση των διατάξεων των άρθρων 12 και 17, καθώς 
και των κανονιστικών πράξεων που εκδίδονται σε εκτέλε¬ 
ση αυτών, τιμωρείται με φυλάκιση μέχρι τριών (3) ετών ή 
χρηματική ποινή από 100.000 δρχ. μέχρι 1.000.000 δρχ. ή 
και με τις δύο αυτές ποινές. 

β. Αν οι πράξεις αυτές τελέσθηκαν από αμέλεια, οι δρά¬ 
στες τιμωρούνται με φυλάκιση μέχρι ένα (1) χρόνο ή με 
χρηματική ποινή 150.000 μέχρι 300.000 δρχ.. 

2. Αν η ρύπανση ή άλλη υποβάθμιση του περιβάλλοντος 
προέρχεται από τη δραστηριότητα νομικού προσώπου, 
το δικαστήριο κηρύσσει "αστικώς υπεύθυνο εις ολόκλη¬ 
ρον 11 για την καταβολή της χρηματικής ποινής και το νομι¬ 
κό πρόσωπο. 

3. Οι πρόεδροι διοικητικών συμβουλίων, οι εντεταλμέ¬ 
νοι ή διευθύνοντες σύμβουλοι ανωνύμων εταιριών, οι δια¬ 
χειριστές εταιρειών περιορισμένης ευθύνης, ο πρόεδρος 
του διοικητικού και εποπτικού συμβουλίου συνεταιρι¬ 
σμών, καθώς και τα πρόσωπα που ασκούν τη διοίκηση ή 
τη διαχείριση κοινοπραξιών και άλλων νομικών προσώ¬ 
πων του δημόσιου ή του ιδιωτικού τομέα, συμπεριλαμβα¬ 
νομένων και των Ο.Τ.Α., έχουν ιδιαίτερη νομική υποχρέω¬ 
ση να μεριμνούν για την τήρηση των διατάξεων του πα¬ 
ρόντος νόμου. 

Για κάθε πράξη ή παράλειψη του νομικού προσώπου 
που εμπίπτει στην παράγραφο 1 του άρθρου αυτού, τα 
πρόσωπα αυτά τιμωρούνται ως αυτουργοί ανεξάρτητα α¬ 
πό την τυχόν ποινική ευθύνη άλλου φυσικού προσώπου 
και την αστική ευθύνη του νομικού προσώπου, εφόσον α¬ 
πό πρόθεση ή αμέλεια δεν τήρησαν την ιδιαίτερη νομική 
τους υποχρέωση να μεριμνούν για την εφαρμογή των δια- 
τάξεωντου νόμου αυτού. 

4. Όποιος παρεμποδίζει τη διενέργεια ελέγχων από τον 
Ε.Ο.Ε.Δ.Σ.Α.Π. κατ’ εφαρμογή του άρθρου 24 (παρ. 3 ε¬ 
δάφιο 0, καθώς και όποιος αρνείται την παροχή στοιχεί¬ 
ων ή πληροφοριών ενώ είναι υπόχρεος για την παροχή 
τους ή παρέχει ψευδείς πληροφορίες ή στοιχεία τιμωρεί¬ 
ται σύμφωνα με το άρθρο 458 του Ποινικού Κώδικα. 

5. Στις περιπτώσεις των παραβάσεων του παρόντος άρ¬ 
θρου παρίσταται χωρίς έγγραφη προδικασία στο ακροα¬ 
τήριο ως πολιτικώςενάγωντο Δημόσιο, οιΟ.Τ.Α. στην πε¬ 
ριφέρεια των οποίων διαπιστώθηκε η παράβαση εφόσον 
το Δημόσιο ή οι Ο.Τ.Α. δεν είναι παραβάτες ανεξάρτητα 
αν έχουν υποστεί περιουσιακή ζημία, με αίτημα την απο¬ 
κατάσταση των πραγμάτων στο μέτρο που είναι δυνατή. 

Β. ΑΣΤΙΚΗ ΕΥΘΥΝΗ 

Οποιοδήποτε φυσικό ή νομικό πρόσωπο παραβαίνει τις 
διατάξεις του νόμου αυτού και των κανονιστικών πράξε- 

ων που εκδίδονται σε εκτέλεση αυτού, υποχρεούται σε α¬ 
ποζημίωση εκτός αν αποδείξει ότι η ζημία οφείλεται σε α¬ 
νώτερη βία ή ότι προήλθε από ενέργεια τρίτου που ενήρ- 
γησε δολίως. 

Γ. ΔΙΟΙΚΗΤΙΚΕΣ ΚΥΡΩΣΕΙΣ 

1. Σε κάθε φυσικό ή νομικό πρόσωπο, που παραβαίνει 
τις διατάξεις του νόμου αυτού και ειδικότερα των άρθρων 
6, 7, 8, 9, 11, 12, 16 και 17 και των κανονιστικών πράξεων 
που εκδίδονται με εξουσιοδότησή τους, επιβάλλονται α¬ 
νεξάρτητα από την αστική ή ποινική ευθύνη του ως διοι¬ 
κητικές κυρώσεις: 

α) από τον οικείο Νομάρχη μετά από αιτιολογημένη ει¬ 
σήγηση του Ε.Ο.Ε.Δ.Σ.Α.Π. και ύστερα από προηγούμενη 
ακρόαση του ενδιαφερομένου: 

- πρόστιμο για κάθε παράβαση από εκατό χιλιάδες 
(100.000) μέχρι ένα εκατομμύριο (1.000.000) δραχμές, 

- προσωρινή διακοπή της λειτουργίας της συγκεκριμέ¬ 
νης δραστηριότητας για χρονικό διάστημα μέχρι πέντε η¬ 
μέρες. 

β) Από τον Υπουργό Περιβάλλοντος, Χωροταξίας και 
Δημόσιων Έργων, ο οποίος από κοινού με τον τυχόν συ- 
ναρμόδιο Υπουργό μπορούν να επιβάλλουν με κοινή από¬ 
φαση, ύστερα από αιτιολογημένη εισήγηση του 
Ε.Ο.Ε.Δ.Σ.Α.Π. και προηγούμενη ακρόαση του ενδιαφε¬ 
ρομένου: 

- πρόστιμο για κάθε παράβαση από ένα εκατομμύριο 
(1.000.000) μέχρι πενήντα εκατομμύρια (50.000.000) 
δραχμές, 

- προσωρινή διακοπή λειτουργίας της συγκεκριμένης 
δραστηριότητας για χρονικό διάστημα μεγαλύτερο των 
πέντε ημερών, 

- οριστική διακοπή λειτουργίας της συγκεκριμένης δρα¬ 
στηριότητας. 

Με την απόφαση επιβολής της διακοπής λειτουργίας 
μπορεί να προβλέπεται και πρόστιμο από διακόσιες χιλιά¬ 
δες (200.000) μέχρι ένα εκατομμύριο (1.000.000) δραχ¬ 
μές για κάθε ημέρα παράβασης της απαγόρευσης. 

2. Κατά την επιλογή και επιβολή των παραπάνω κυρώ¬ 
σεων λαμβάνονται υπόψη κυρίως η σοβαρότητα της πα¬ 
ράβασης, η τυχόν επαναλαμβανόμενη μη συμμόρφωση 
στις υποδείξεις των αρμόδιων οργάνων, οι παρόμοιες πα¬ 
ραβάσεις στο παρελθόν και ο βαθμός υπαιτιότητας. 

3. Πριν από την επιβολή των παραπάνω διοικητικών κυ¬ 
ρώσεων μπορεί να χορηγηθεί εύλογη προθεσμία για συμ¬ 
μόρφωση ή να παραταθεί μία μόνο φορά η προθεσμία, αν 
κριθεί ότι εκείνη που χορηγήθηκε αρχικά δεν ήταν επαρ¬ 
κής. 

4. Με προεδρικό διάταγμα, που εκδίδεται με πρόταση 
των Υπουργών Περιβάλλοντος, Χωροταξίας και Δημό¬ 
σιων Έργων και Οικονομικών, ύστερα από εισήγηση του 
Ε.Ο.Ε.Δ.Σ.Α.Π., μπορεί να αυξάνονται τα ανώτατα όρια 
των παραπάνω προστίμων. 

5. Η διαδικασία επιβολής των διοικητικών κυρώσεων 
του παρόντος άρθρου αρχίζει με την έκδοση της απόφα¬ 
σης του αρμόδιου οργάνου που διαπιστώνει τη παράβα¬ 
ση. Η απόφαση αυτή κοινοποιείται με έγγραφη κλήτευση 
στον παραβάτη να υποβάλλει τις απόψεις του μέσα σε πέ¬ 
ντε ημέρες από την κοινοποίηση της κλήτευσης. 

6. Η εκτέλεση των διοικητικών κυρώσεων του άρθρου 
αυτού, για προσωρινή ή οριστική διακοπή λειτουργίας 
της δραστηριότητας, γίνεται από την αρμόδια αστυνομι¬ 
κή αρχή. 


7. Τα πρόστιμα που προβλέπονται στο άρθρο αυτό ει- 
σπράττονται από τις Δημόσιες Οικονομικές Υπηρεσίες 
(Δ.Ο.Υ.) σύμφωνα με τις διατάξεις του Κώδικα "περί ει- 
σπράξεως δημοσίων εσόδων" και αποδίδονται στον 
Ε.Ο.Ε.Δ.Σ.Α.Π. από την αρμόδια Διεύθυνση του Γενικού 
Λογιστηρίου του Κράτους. Με απόφαση του Υπουργού 
Οικονομικών ρυθμίζονται οι αναγκαίες λεπτομέρειες για 
την εφαρμογή των διατάξεων της παρούσας παραγρά¬ 
φου. 

Δ. Οι κυρώσεις που προβλέπονται στο άρθρο αυτό επι¬ 
βάλλονται ανεξάρτητα από τις κυρώσεις που προβλέπο- 
νται σε άλλες διατάξεις της κείμενης νομοθεσίας, όπως 
στις ισχύουσες διατάξεις για την προστασία του εμπορι¬ 
κού και βιομηχανικού απορρήτου κ.λπ.. 

Άρθρο 21 
Κίνητρα 

Στους διαχειριστές που προβαίνουν σε εναλλακτική 
διαχείριση συσκευασιών και άλλων προϊόντων, σύμφωνα 
με τους στόχους, τις απαιτήσεις καιτις γενικές αρχές του 
παρόντος νόμου, παρέχονται κίνητρα σύμφωνα με το ε- 
κάστοτε ισχύον νομοθετικό καθεστώς ενισχύσεων των ι¬ 
διωτικών επενδύσεων. 

Άρθρο 22 

Καταργούμενες διατάξεις 

Από την έναρξη ισχύος του παρόντος νόμου καταργεί- 
ται η υπ’ αριθ. 31784/954/1990 υπουργική απόφαση "Για 
τους τύπους συσκευασίας υγρών τροφίμων" (ΦΕΚ251 Β') 
καθώς και κάθε άλλη διάταξη που αντίκειται στις διατά¬ 
ξεις του νόμου αυτού ή ανάγεται σε θέματα που ρυθμίζο¬ 
νται από αυτόν. 

Άρθρο 23 

Μεταβατικές διατάξεις 

1. Οι διαχειριστές των συσκευασιών και οι διαχειριστές 
άλλων προϊόντων υποχρεούνται μέσα σε οκτώ μήνες ή δε¬ 
καοκτώ μήνες αντίστοιχα από την έναρξη ισχύος του πα¬ 
ρόντος νόμου να υποβάλουν για έγκριση συστήματα ε¬ 
ναλλακτικής διαχείρισης των συσκευασιών και άλλων 
προϊόντων, σύμφωνα μετά άρθρα 7 και 17 και μέσα σε πέ¬ 
ντε μήνες από τη λειτουργία κάθε συστήματος να υπο¬ 
βάλλουν σχετική αίτηση στον Ε.Ο.Ε.Δ.Σ.Α.Π. για τη χορή¬ 
γηση του προβλεπόμενου στο άρθρο 9 πιστοποιητικού ε¬ 
ναλλακτικής διαχείρισης. 

2. Όσες επιχειρήσεις προβαίνουν ήδη σε εναλλακτική 
διαχείριση των συσκευασιών και άλλων προϊόντων υπο- 
χρεούνται μέσα σε τρεις μήνες από την έναρξη ισχύος 
του νόμου αυτού να το γνωστοποιήσουν στην αρμόδια Υ¬ 
πηρεσία Περιβάλλοντος του Υπουργείου Περιβάλλο¬ 
ντος, Χωροταξίας και Δημόσιων Έργων προκειμένου να 
λάβουν την προβλεπόμενη έγκριση και το πιστοποιητικό 
εναλλακτικής διαχείρισης. 

3. Οι υποχρεώσεις που προβλέπονται στις προηγούμε¬ 
νες παραγράφους 2 και 3 αναφέρονται και στους Ο.Τ.Α. 
όταν προβαίνουν σε εναλλακτική διαχείριση συσκευα¬ 
σιών και άλλων προϊόντων. 

4. Εφόσον δεν έχουν καταρτισθεί τα προγράμματα ε¬ 
ναλλακτικής διαχείρισης που προβλέπονται στα άρθρα 5 
και 15, η οργάνωση των συστημάτων εναλλακτικής δια¬ 
χείρισης, καθώς και η χορήγηση των προβλεπόμενων 
στις προηγούμενες παραγράφους 2 και 3 εγκρίσεων γί¬ 
νονται στο πλαίσιο υλοποίησηςτων στόχωντου παρόντος 

νόμου, σύμφωνα με τις γενικές αρχές εναλλακτικής δια¬ 
χείρισης (άρθρο 4) και τις ειδικότερες ρυθμίσεις του νό¬ 
μου αυτού. 

5. Οι απαιτήσεις για την κατασκευή των συσκευασιών ι¬ 
σχύουν για τις συσκευασίες που χρησιμοποιούνται για έ¬ 
να συγκεκριμένο προϊόν πριν από την έναρξη ισχύος του 
νόμου αυτού. 

ΚΕΦΑΛΑΙΟ Ε' 

Άρθρο 24 

Εθνικός Οργανισμός Εναλλακτικής Διαχείρισης 

Συσκευασιών και Άλλων Προϊόντων (Ε.Ο.Ε.Δ.Σ.Α.Π.) 

1. Ιδρύεται νομικό πρόσωπο ιδιωτικού δικαίου (Ν.Π.Ι.Δ.) 
με την επωνυμία "Εθνικός Οργανισμός Εναλλακτικής Δια¬ 
χείρισης Συσκευασιών και Άλλων Προϊόντων" και το δια¬ 
κριτικό τίτλο "Ε.Ο.Ε.Δ.Σ.Α.Π.". Ο Ε.Ο.Ε.Δ.Σ.Α.Π. λειτουρ¬ 
γεί χάριντου δημόσιου συμφέροντος και δεν έχει κερδο¬ 
σκοπικό χαρακτήρα. 

Γ ια τις σχέσεις του Ε.Ο.Ε.Δ.Σ.Α.Π. με το εξωτερικό χρη¬ 
σιμοποιείται η επωνυμία στην αγγλική γλώσσα 

".ΝαΙίοπεΙ Οι·93ηί33ίίοηίοι·ΙϊΐθΑΙΐθΐ'η3ΐίνθ ΜαΓ^θΓΠθπΙ 

οΐ Ρβοκβρίπρ 3πά ΟΙϊιθγ \Α/35ΐθ." και ο διακριτικός τίτ¬ 

λος "ΝΟΑΜΡΟνν". 

2. Ο Ε.Ο.Ε.Δ.Σ.Α.Π. εδρεύει στην Αθήνα, έχει πλήρη δι¬ 
οικητική και οικονομική αυτοτέλεια και υπάγεται στον έ¬ 
λεγχο και την εποπτεία του Υπουργού Περιβάλλοντος, 
Χωροταξίας και Δημόσιων Έργων. 

3. Σκοπός του Ε.Ο.Ε.Δ.Σ.Α.Π. είναι κατά κύριο λόγο ο 
σχεδιασμός και η εφαρμογή της πολιτικής για την εναλ¬ 
λακτική διαχείριση των συσκευασιών και των άλλων προϊ¬ 
όντων σύμφωνα με τους στόχους και τις γενικές αρχές 
του παρόντος νόμου. 

Για την επίτευξη του σκοπού του ο Ε.Ο.Ε.Δ.Σ.Α.Π. έχει 
τις ακόλουθες αρμοδιότητες: 

α) Εισηγείται στον Υπουργό Περιβάλλοντος, Χωροτα¬ 
ξίας και Δημόσιων Έργων: 

- τα προγράμματα εναλλακτικής διαχείρισης συσκευα¬ 
σιών και άλλων προϊόντων κατ’ εφαρμογή των άρθρων 5 
και 15, 

- τα εθνικά πρότυπα για τη διαχείριση των συσκευασιών 
κατ’ εφαρμογή του άρθρου 6, 

- επί μέρους πρόγραμμα σε περίπτωση υπέρβασης των 
ποσοτικών στόχων εναλλακτικής διαχείρισης των συ¬ 
σκευασιών που προβλέπονται στο άρθρο 10, 

- παρεκκλίσεις από τους προβλεπόμενους στο άρθρο 
10 ποσοτικούς στόχους σύμφωνα με τις προβλέψεις της 
παρ. Α4 αυτού, 

- την έκδοση κανονισμών σχετικά με τη διαδικασία ανα¬ 
νεώσεων, τροποποιήσεων, αναστολώνή ανακλήσεωντων 
εγκρίσεων των συστημάτων εναλλακτικής διαχείρισης 
σύμφωνα με το άρθρο 7, 

- την τροποποίηση του ποσού των ανταποδοτικών τε¬ 
λών που προβλέπονται στα άρθρα 7 (παρ. Β1 ϋ ) και 9 
(παρ. 3β), 

- σχετικά με τη σήμανση των συσκευασιών κατ’ εφαρ¬ 
μογή του άρθρου 11, 

- τον καθορισμό ειδικότερων όρων και προϋποθέσεων 
για την εναλλακτική διαχείριση άλλων προϊόντων (άρθρο 
17 παρ. 4), 

- ποσοτικούς στόχους για εναλλακτική διαχείριση άλ¬ 
λων προϊόντων (άρθρο 17 παρ. 5), 

- την απαγόρευση ή τον περιορισμό της χρήσης ορι¬ 


σμένων υλικών, την επιβολή χρήσης κάποιας συγκεκριμέ¬ 
νης σύνθεσης υλικών ή επαναχρησιμοποίηση ή εγγυοδο¬ 
σία σύμφωνα με το άρθρο 6 (παρ. Β4). 

- την επιβολή των κυρώσεων σύμφωνα με την παρ. Γ (ε¬ 
δάφιο 1β) του άρθρου 20 και στον οικείο Νομάρχη σύμ¬ 
φωνα με την παρ. Γ (εδάφιο Ια) του άρθρου 20, 

- τη λήψη των αναγκαίων νομοθετικών και διοικητικών 
μέτρων για την αποτελεσματικότερη υλοποίηση των στό¬ 
χων του νόμου, 

- προγράμματα επενδύσεων για τη προστασία του περι¬ 
βάλλοντος προκειμένου να γίνει σχετική χρηματοδότηση 
από το Δημόσιο ή διεθνείς οργανισμούς. 

β) Χορηγεί: 

- εγκρίσεις των συστημάτων ατομικής ή συλλογικής ε¬ 
ναλλακτικής διαχείρισης κατ’ εφαρμογή των άρθρων 7 
και 17, 

- πιστοποιητικά εναλλακτικής διαχείρισης των συσκευ¬ 
ασιών και άλλων προϊόντων κατ’ εφαρμογή του άρθρου 9. 

γ) Απευθύνει προς τους διαχειριστές, είτε αυτεπαγγέλ- 
τως είτε κατόπιν αιτήματος των οικονομικών παραγόντων 
ή τρίτου, οδηγίες ή συστάσεις και υποβάλλει προς το Υ¬ 
πουργείο Περιβάλλοντος, Χωροταξίας και Δημόσιων Έρ¬ 
γων σχετικές προτάσεις σε θέματα πολιτικής εναλλακτι¬ 
κής διαχείρισης συστημάτων/άλλων προϊόντων. 

δ) Γνωμοδοτεί για οποιοδήποτε θέμα παραπέμπεται σε 
αυτόν από τον Υπουργό Περιβάλλοντος, Χωροταξίας και 
Δημόσιων Έργων σχετικά με την εφαρμογή του νόμου. 

ε) Δημιουργεί βάσεις δεδομένων (σύστημα πληροφορι¬ 
κής) για συσκευασίες και άλλα προϊόντα και απόβλητό 
τους, και δημοσιεύει κατάλογο μετά εγκεκριμένα συστή¬ 
ματα εναλλακτικής διαχείρισης και με τους νόμιμους κα¬ 
τόχους σχετικών πιστοποιητικών (άρθρα 12 και 17). 

στ) Δημιουργεί σύστημα πληροφόρησης του κοινού 
κατ’ εφαρμογή του άρθρου 18. 

ζ) Καταρτίζει και υποβάλει εκθέσεις στο Υπουργείο Πε¬ 
ριβάλλοντος, Χωροταξίας και Δημόσιων Έργων σχετικά 
με την εφαρμογή του νόμου. 

η) Εκπονεί ή αναθέτει μελέτες και χρηματοδοτεί έρευ¬ 
νες που εξυπηρετούντο σκοπό του. 

θ) Οργανώνει τακτικούς και έκτακτους ελέγχους που α- 
ναφέρονται: 

- στην τήρηση και εφαρμογή των προγραμμάτων εναλ¬ 
λακτικής διαχείρισης (άρθρα 5 και14), 

- στη νόμιμη διακίνηση των συσκευασιών και άλλων 
προϊόντων, 

- στη νόμιμη χρήση της σήμανσης, καθώς και 
-γενικά στην τήρηση των όρων και υποχρεώσεων που α¬ 
πορρέουν από τις διατάξεις του νόμου. 

Οι έκτακτοι έλεγχοι διενεργούνται αυτεπάγγελτα ή κα¬ 
τόπιν καταγγελίας. Είναι δυνατόν να ανατίθεται η διενέρ¬ 
γεια μέρους ή του συνόλου των ελέγχων σε επιστήμονες 
με εξειδικευμένες γνώσεις που θα συνεισφέρουν ουσια¬ 
στικά στο έργο αυτό. Στην περίπτωση αυτή ανάθεσης των 
ελέγχων σε τρίτους η δαπάνη βαρύνει τους διαχειριστές 
των συσκευασιών και άλλων προϊόντων. 

ι) Μετά από καταγγελία εκ μέρους οικονομικών παρα¬ 
γόντων ή τρίτων ή και αυτεπαγγέλτως καλεί τους παρα¬ 
βάτες να παύσουντην παράβαση. 

ια) Εκτελεί και εφαρμόζει κάθε είδους εθνικά η κοινοτι¬ 
κά προγράμματα που του ανατίθενται από τον Υπουργό 
Περιβάλλοντος, Χωροταξίας και Δημόσιων Έργων για 
την υλοποίηση των στόχων του νόμου, με παράλληλη α- 

νάληψη, απορρόφηση και διαχείριση των σχετικών κον- 
δυλίωντης Ε.Ο.Κ.. 

ιβ) Συντονίζει τη δραστηριότητα των άλλων αρμόδιων 
φορέων του δημόσιου και ιδιωτικού τομέα για το σχεδία¬ 
σμά και την εφαρμογή σχεδίων και προγραμμάτων εναλ¬ 
λακτικής διαχείρισης και παρέχει τη συνδρομή του όταν 
απαιτείται. 

ιγ) Συνάπτει συμφωνίες με ατομικά ή συλλογικά συστή¬ 
ματα εναλλακτικής διαχείρισης συσκευασίων/άλλων 
προϊόντων για την επίτευξη των στόχων του παρόντος νό¬ 
μου. 

ιδ) Συνεργάζεται με ομοειδή όργανα ή οργανισμούς άλ¬ 
λων χωρών, καθώς και με διεθνείς οργανισμούς για α¬ 
νταλλαγή πληροφοριών και ενδεχομένως κατάρτιση κοι¬ 
νών προγραμμάτων. 

ιε) Οργανώνει συνέδρια και εκπαιδευτικά προγράμμα¬ 
τα. 

ιστ) Ασκείτις αρμοδιότητες που ανατίθενται σε αυτόν α¬ 
πό τον Υπουργό Περιβάλλοντος, Χωροταξίας και Δημό¬ 
σιων Έργων με ειδική εξουσιοδότηση για την επίτευξη 
του σκοπού του. 

ιζ) Διαχειρίζεται τους πόρους του οργανισμού. 

4. Όργανα διοίκησης του Ε.Ο.Ε.Δ.Σ.Α.Π. είναι το Διοι¬ 
κητικό Συμβούλιο (Δ.Σ.) και ο Γενικός Διευθυντής (Γ.Δ.). 
Τα όργανα αυτά: 

- εισηγούνται την πολιτική της εναλλακτικής διαχείρι¬ 
σης των συσκευασιών και των άλλων προϊόντων στον Υ¬ 
πουργό Περιβάλλοντος, Χωροταξίας και Δημόσιων Έρ¬ 
γων, καθώς και 

- μεριμνούν για την επίτευξη των στόχων του νόμου αυ¬ 
τού. 

Το Διοικητικό Συμβούλιο του Ε.Ο.Ε.Δ.Σ.Α.Π. αποτελεί- 
ται από μη αμειβόμενα μέλη και συγκροτείται από εκπρο¬ 
σώπους του δημόσιου και ιδιωτικού τομέα, αιρετούς εκ- 
προσώπουςτων Ο.Τ.Α., εκπροσώπους συλλογικών φορέ¬ 
ων, οικολογικών οργανώσεων και οργανώσεων των 
καταναλωτών. 

5. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και Α¬ 
ποκέντρωσης, Εθνικής Οικονομίας, Οικονομικών και Πε¬ 
ριβάλλοντος, Χωροταξίας και Δημόσιων Έργων, καθορί¬ 
ζονται οι αρμοδιότητες των οργάνων διοίκησης του 
Ε.Ο.Ε.Δ.Σ.Α.Π., ο αριθμός και οι ιδιότητες, οι γνώσεις και 
η εμπειρία των μελώντων οργάνων αυτών, η διάρκεια της 
θητείας τους, καθώς και κάθε άλλη αναγκαία λεπτομέ¬ 
ρεια. Επίσης ρυθμίζονται θέματα που αναφέρονται: 

- στη συγκρότηση και λειτουργία των οργάνων διοίκη- 
σηςτου Ε.Ο.Ε.Δ.Σ.Α.Π., 

- στην οργανωτική διάρθρωση κατά τομέα δράσης του 
Ε.Ο.Ε.Δ.Σ.Α.Π. και στην κατάσταση του προσωπικού, 

- στην οικονομική διαχείριση, στις προμήθειες και σε θέ¬ 
ματα διοικητικής μέριμνας. 

6. Με κοινή απόφαση των Υπουργών Οικονομικών και 
Περιβάλλοντος, Χωροταξίας και Δημόσιων Έργων καθο¬ 
ρίζονται οι αποδοχές του Γενικού Διευθυντή του 
Ε.Ο.Ε.Δ.Σ.Α.Π. σύμφωνα με τις κείμενες διατάξεις. 

7. Ο οργανισμός του Ε.Ο.Ε.Δ.Σ.Α.Π. εγκρίνεται με προ¬ 
εδρικό διάταγμα, που εκδίδεται με πρόταση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Εθνικής Οικονομίας και Οικονομικών, Ανάπτυξης και 
Περιβάλλοντος, Χωροταξίας και Δημόσιων Έργων. 

Με τον οργανισμό αυτό ρυθμίζονται: 


α) Η οργάνωση των υπηρεσιών και οι αρμοδιότητές 
τους. 

β) Ο αριθμός των οργανικών θέσεων του προσωπικού 
και η κατανομή του σε ειδικότητες, καθώς και τα απαι- 
τούμενα τυπικά και ουσιαστικά προσόντα για την κάλυψη 
των θέσεων αυτών. 

Οι θέσεις του προσωπικού του Ε.Ο.Ε.Δ.Σ.Α.Π. είναι δυ¬ 
νατόν να καλύπτονται και με απόσπαση ή μεταφορά προ¬ 
σωπικού από το Υπουργείο Περιβάλλοντος, Χωροταξίας 
και Δημόσιων Έργων και από άλλα Υπουργεία ή Ν.Π.Δ.Δ. 
μετά από κοινή απόφαση του Υπουργού Περιβάλλοντος, 
Χωροταξίας και Δημόσιων Έργων και του αρμόδιου κατά 
περίπτωση Υπουργού. Η διαδικασία μεταφοράς του προ¬ 
σωπικού καθορίζεται με κοινή απόφαση των Υπουργών Ε¬ 
σωτερικών, Δημόσιας Διοίκησης και Αποκέντρωσης και 
Περιβάλλοντος, Χωροταξίας και Δημόσιων Έργων. 

8. Πόροι του Ε.Ο.Ε.Δ.Σ.Α.Π. προέρχονται από: 

α) Επιχορηγήσεις από το πρόγραμμα Δημοσίων Επεν¬ 
δύσεων του Υπουργείου Περιβάλλοντος, Χωροταξίας και 
Δημόσιων Έργων. 

β) Κοινοτικοί πόροι που διατίθενται για την εκπόνηση 
προγραμμάτων μελετών και ερευνών σχετικά με θέματα 
που ανάγονται στους σκοπούς του Ε.Ο.Ε.Δ.Σ.Α.Π.. 

γ) Ανταποδοτικά τέλη για την έγκριση των συστημάτων 
εναλλακτικής διαχείρισης και σχετικών πιστοποιητικών 
(άρθρα 7 και 9 του παρόντος). 

δ) Πρόσοδοι από την εκμετάλλευση περιουσιακών στοι¬ 
χείων από επιχορηγήσεις ελληνικών και ξένων οργανι¬ 
σμών και από δωρεές ή κληρονομιές. 

ε) Επιχορηγήσεις (τακτικές και έκτακτες) από το Ειδικό 
Ταμείο Εφαρμογής Ρυθμιστικών και Πολεοδομικών Σχε¬ 
δίων (Ε.Τ.Ε.Ρ.Π.Σ.). 

ζ) Τα πρόστιμα από διοικητικές κυρώσεις (άρθρο 20 του 
παρόντος). 

η) Ειδικές εισφορές και χρηματοδοτήσεις από δημό¬ 
σιες επιχειρήσεις, άλλους δημόσιους φορείς, διεθνείς 
οργανισμούς, ιδιωτικές επιχειρήσεις ή ιδιώτες κ.λπ.. 

θ) Μέρος των εσόδων του άρθρου 18 του ν. 2052/1992 
(ΦΕΚ 94 Α') που αποδίδονται στο Υπουργείο Περιβάλλο¬ 
ντος, Χωροταξίας και Δημόσιων Έργων το οποίο καλύ¬ 
πτει το 1/3 του λειτουργικού προϋπολογισμού και καθο¬ 
ρίζεται κάθε χρόνο με κοινή απόφαση των Υπουργών Πε¬ 
ριβάλλοντος, Χωροταξίας και Δημόσιων Έργων και 
Οικονομικών. Με όμοια απόφαση καθορίζεται επίσης και 
ο τρόπος και η διαδικασία απόδοσης και κάθε αναγκαία 
λεπτομέρεια. 

ι) Οι εισπράξεις από εκδόσεις, καθώς και από τις εν γέ- 
νει δραστηριότητες του Ε.Ο.Ε.Δ.Σ.Α.Π.. 

Οι υπό στοιχεία α' και θ'πόροι παύουν να υφίστανται με¬ 
τά την πάροδο διετίας από την έναρξη λειτουργίας του 
Ε.Ο.Ε.Δ.Σ.Α.Π.. 

Οιπόροιτου Ε.Ο.Ε.Δ.Σ.Α.Π. διατίθενται για τις δαπάνες 
λειτουργίας του και γιατη μερική ή ολική χρηματοδότηση 
μελετών, προγραμμάτων, έργων ή δραστηριοτήτων δη¬ 
μόσιων ή ιδιωτικών φορέων ή Ο.Τ.Α. για την επίτευξη των 
στόχων του νόμου. 

9. Οι δαπάνες για την εκπλήρωση του σκοπού του 
Ε.Ο.Ε.Δ.Σ.Α.Π. πραγματοποιούνται σύμφωνα με τον οικο¬ 
νομικό κανονισμό του που καταρτίζεται από τον 
Ε.Ο.Ε.Δ.Σ.Α.Π. και εγκρίνεται με κοινή απόφαση των Υ¬ 
πουργών Εθνικής Οικονομίας, Οικονομικών και Περιβάλ¬ 
λοντος, Χωροταξίας και Δημόσιων Έργων. 

10. Ο Ε.Ο.Ε.Δ.Σ.Α.Π. έχει τα δικονομικά προνόμια του 

Δημοσίου. Τα προνόμια του Δημοσίου έχει και στην ανα¬ 
γκαστική εκτέλεση και ιδίως εκείνα που αφορούν κατάτα¬ 
ξη σε πλειστηριασμό ή πτώχευση. 

11.1. Μέχρι την έναρξη λειτουργίας του Ε.Ο.Ε.Δ.Σ.Α.Π. 
οι αρμοδιότητες που ανατίθενται σε αυτόν με τον παρό¬ 
ντα νόμο ασκούνται από την Γενική Διεύθυνση Περιβάλ¬ 
λοντος του Υπουργείου Περιβάλλοντος, Χωροταξίας και 
Δημόσιων Έργων. Για τον σκοπό αυτόν συστήνεται στη 
Γ ενική Διεύθυνση Περιβάλλοντος Γ ραφείο Εναλλακτικής 
Διαχείρισης Συσκευασιών/άλλων προϊόντων υπαγόμενο 
στη Διεύθυνση Περιβαλλοντικού Σχεδιασμού. Στο Γρα¬ 
φείο αυτό ανατίθεται η εποπτεία και ο έλεγχος εφαρμο¬ 
γής των διατάξεωντου παρόντος νόμου. 

11.2. Γ ια τη στελέχωση του Γ ραφείου αυτού συνιστώ- 
νται δύο (2) θέσεις γραμματείας του κλάδου (ΔΕ) Διοικη¬ 
τικού και τρεις (3) θέσεις ειδικού επιστημονικού -τεχνικού 
προσωπικού κατά το άρθρο 25 (παρ. 2) του ν. 1943/1991 
(ΦΕΚ 50 Α') στα θέματα που πραγματεύεται ο παρών νό¬ 
μος. Γ ιατην υποστήριξη του έργου του ως άνω Γ ραφείου 
συστήνεται Επιτροπή Παρακολούθησης της Εναλλακτι¬ 
κής Διαχείρισης (Ε.Π.Ε.Δ.), η οποία συγκροτείται από δε¬ 
καεπτά (17) μη αμειβόμενους εκπροσώπους των Υπουρ¬ 
γείων Ανάπτυξης (1), Οικονομικών (1), Εθνικής Οικονο¬ 
μίας (1), Γεωργίας (1), Περιβάλλοντος, Χωροταξίας και 
Δημόσιων Έργων (1), Εσωτερικών Δημόσιας Διοίκησης 
και Αποκέντρωσης (1), Κ.Ε.Δ.Κ.Ε. (1), Ε.Ν.Α.Ε. (1), δύο (2) 
εκπροσώπους των διαχειριστών των συσκευασιών/άλλων 
προϊόντων κατά περίπτωση, τέσσερις (4) εκπροσώπους 
παραγωγών πρώτων υλών, έναν (1) εκπρόσωπο των δια- 
κινητών, έναν (1) εκπρόσωπο των οικολογικών οργανώ¬ 
σεων και έναν (1) εκπρόσωπο συνδέσμων των καταναλω¬ 
τών. Τα μέλη της ως άνω επιτροπής προτείνονται από 
τους φορείς που εκπροσωπούν και ορίζονται με απόφαση 
του Υπουργού Περιβάλλοντος, Χωροταξίας και Δημό¬ 
σιων Έργων. Με την ίδια διαδικασία αντικαθίστανται τα 
μέλη της Επιτροπής. 

11.3. Η θητεία των μελών της επιτροπής διαρκεί μέχρι 
την έναρξη λειτουργίας του Ε.Ο.Ε.Δ.Σ.Α.Π. σύμφωνα με 
την παράγραφο 12 του άρθρου αυτού. Στην επιτροπή 
προεδρεύει ο εκάστοτε εκπρόσωπος του Υπουργού Πε¬ 
ριβάλλοντος, Χωροταξίας και Δημόσιων Έργων. Η επι¬ 
τροπή συγκαλείται σε τακτά διαστήματα κάθε μήνα με μέ¬ 
ριμνα του Γ ραφείου της Εναλλακτικής Διαχείρισης της 
Γενικής Διεύθυνσης Περιβάλλοντος ή εκτάκτως εφόσον 
το ζητήσει ο πρόεδρος ή το 1/3 των μελών της. Με την ί¬ 
δια ως άνω απόφαση καθορίζεται ο τρόπος σύγκλησης 
των μελών, ο τρόπος και η διαδικασία λήψης αποφάσεων 
και κάθε αναγκαία λεπτομέρεια για την εκτέλεση του έρ¬ 
γου της επιτροπής. 

11.4. Η επιτροπή έχει τις ακόλουθες αρμοδιότητες: 

α) Εισηγείται στον Υπουργό Περιβάλλοντος, Χωροτα¬ 
ξίας και Δημόσιων Έργων: 

- προγράμματα εναλλακτικής διαχείρισης συσκευα- 
σιών και άλλων προϊόντων κατ’ εφαρμογή των άρθρων 5 
και 15 , 

- εθνικά πρότυπα για τη διαχείριση των συσκευασιών 
(άρθρο 6 παρ. 1), 

- παρεκκλίσεις από τους προβλεπόμενους στο άρθρο 
10 ποσοτικούς στόχους σύμφωνα με την παρ. 4 αυτού, 

- τη σήμανση των συσκευασιών, 

- τη χορήγηση ή μη των εγκρίσεων συστημάτων εναλ¬ 
λακτικής διαχείρισης κατ’ εφαρμογή των άρθρων 7, 8 και 
17, 


- τη χορήγηση ή μη των Πιστοποιητικών Εναλλακτικής 
Διαχείρισης (άρθρο 9), 

-την επιβολή κυρώσεων σύμφωνα με το άρθρο 20, 

- τη λήψη των αναγκαίων μέτρων για την εφαρμογή των 
διατάξεωντου νόμου. 

β) Γνωμοδοτεί για κάθε θέμα που παραπέμπεται από τη 
Γενική Διεύθυνση Περιβάλλοντος του Υπουργείου Περι¬ 
βάλλοντος, Χωροταξίας και Δημόσιων Έργων ή από τον 
Υπουργό Περιβάλλοντος, Χωροταξίας και Δημόσιων Έρ¬ 
γων σχετικά με την εφαρμογή του νόμου. 

γ) Μετά από καταγγελία εκ μέρους οικονομικών παρα¬ 
γόντων ή τρίτων ή αυτεπαγγέλτως καλεί τους παραβάτες 
να παύσουντην παράβαση. 

δ) Επιβλέπει τη δημιουργία βάσης δεδομένων για τις 
συσκευασίες/άλλα προϊόντα και δημοσιεύει κατάλογο με 
τα εγκεκριμένα συστήματα εναλλακτικής διαχείρισης και 
με τους κατόχους των Π.Ε.Δ.. 

ε) Συνεργάζεται με ομοειδή όργανα ή οργανισμούς άλ¬ 
λων χωρών. 

12. Μετά την έναρξη λειτουργίας του Ε.Ο.Ε.Δ.Σ.Α.Π. το 
Γ ραφείο Εναλλακτικής Διαχείρισης Συσκευασιών και άλ¬ 
λων προϊόντων εξακολουθεί υφιστάμενο με τη στελέχω¬ 
ση που προβλέπεται στην προηγούμενη παράγραφο 11 
με αρμοδιότητα τον έλεγχο και την εποπτεία του έργου 
του Ε.Ο.Ε.Δ.Σ.Α.Π.. Η προβλεπόμενη στην ίδια ως άνω 
παράγραφο Επιτροπή Παρακολούθησης της Εναλλακτι¬ 
κής Διαχείρισης (Ε.Π.Ε.Δ.) καταργείται. 

Άρθρο 25 

Πριν από την έκδοση των αναφερόμενων στις παρα¬ 
γράφους 5 και 7 του άρθρου 24 προεδρικών διαταγμά¬ 
των, υποβάλλεται υποχρεωτικά από την Ε.Π.Ε.Δ., μετά 
πάροδο δεκαοκτώ (18) μηνών από την έναρξη της λει¬ 
τουργίας της, στους αναφερόμενους στις παραπάνω πα¬ 
ραγράφους Υπουργούς, ειδική μελέτη ως προς τον τρό¬ 
πο οργάνωσης και λειτουργίας του Ε.Ο.Ε.Δ.Σ.Α.Π.. 

Άρθρο 26 

Ι.α. Οι διατάξεις της παρ. 2 του άρθρου 2 του α.ν. 
173/1967 (ΦΕΚ 189 Α'), που αφορούν στο ύψος της οφει- 
λόμενης στο απολυόμενο προσωπικό της Ε.ΥΔ.Α.Π. απο¬ 
ζημίωσης του ν. 2112/1920 (ΦΕΚ57Α'), όπως ισχύουν, με¬ 
τά τις υπογραφείσες μεταξύ της Ε.ΥΔ.Α.Π. και της Ομο¬ 
σπονδίας Εργαζομένων Ε.ΥΔ.Α.Π. Ειδικές Συλλογικές 
Συμβάσεις Εργασίας και την υπ’ αριθμ. 6471/1989 από¬ 
φαση του Διοικητικού Συμβουλίου Ε.ΥΔ.Α.Π., εξακολου¬ 
θούν να ισχύουν. 

β. Ομοίως, εξακολουθεί να λειτουργεί ο λογαριασμός ε¬ 
φάπαξ του προσωπικού που υπάρχει στην Ε.ΥΔ.Α.Π., 
σύμφωνα με τις από 2.4.1990, 2.7.1991 και 25.5.1992 
Ε.Σ.Σ.Ε. και με τους όρους που προβλέπονται σε αυτές. Η 
διαχείριση του λογαριασμού αυτού θα ασκείται από τε¬ 
τραμελή επιτροπή, που αποτελείται από έναν (1) εκπρό¬ 
σωπο, υποδεικνυόμενο από την Ε. ΥΔ. Α. Π., έναν (1) από το 
Υπουργείο Οικονομικών, έναν (1) από το Υπουργείο Περι¬ 
βάλλοντος Χωροταξίας και Δημόσιων Έργων και έναν (1) 
από την Ομοσπονδία Εργαζομένων της Ε.ΥΔ.Α.Π.. 

Τυχόν έλλειμμα του λογαριασμού, που θα αναφέρεται 
στο προσωπικό που υπηρετούσε μέχρι 25.10.1999, θα κα¬ 
λύπτεται από το Ελληνικό Δημόσιο, απολογιστικά στο τέ¬ 
λος του έτους. 

Με απόφαση του Υπουργού Οικονομικών, που εκδίδε- 

ται μέσα στο μήνα Ιανουάριο κάθε έτους, θα καθορίζεται 
η διαδικασία και ο τρόπος καταβολής του. 

Προς κάλυψη του ελλείμματος των χρήσεων μέχρι 
31.12.2001, το Δημόσιο θα προκαταβάλειτο ποσόντου ε¬ 
νός δισεκατομμυρίου πεντακοσίων εκατομμυρίων 
(1.500.000.000) δραχμών, σε πίστωση του ποσού που θα 
προκύψει, απολογιστικά, στο τέλος του έτους. 

2.α. Μετά το τέταρτο εδάφιο της παρ. 1 του άρθρου 6 
του ν. 2744/1999 προστίθεται εδάφιο πέμπτο με το ακό¬ 
λουθο περιεχόμενο: 

"Οι ανωτέρω εργασίες ή τμήμα αυτών δύναται να ανατί¬ 
θενται στην Ε.ΥΔ.Α.Π. έναντι εύλογης αμοιβής." 

β. Οι συμβάσεις που προβλέπονται από τις διατάξεις 
της παρ. 3 του άρθρου 6 του ν. 2744/1999 (ΦΕΚ222 Α') και 
αναφέρονται στην εκτέλεση των εργασιών των παραγρά¬ 
φων 1 εδάφιο τέταρτο και έβδομο και 2 του αυτού άρ¬ 
θρου, έχουν αναδρομική ισχύ και ανεξαρτήτως του χρό¬ 
νου υπογραφής τους, ισχύουν από τις 25.10.1999. 

Το τίμημα που οφείλεται προς την Ε.ΥΔ.Α.Π. εκ μέρους 
του Δημοσίου, για τις εκτελεσθείσες σχετικές εργασίες 
κατά το χρονικό διάστημα από τις 25.10.1999 μέχρι την η¬ 
μέρα έναρξης της ισχύος του νόμου αυτού και αφορούν 
τα μη συγχρηματοδοτούμενα από το Ταμείο Συνοχής έρ¬ 
γα είναι αυτό που προκύπτει από τις σχετικές εγγραφές 
στα λογιστικά βιβλία της Ε.ΥΔ.Α.Π. και σε αυτό προστίθε¬ 
ται εύλογη αμοιβή για την Ε.ΥΔ.Α.Π., που καθορίζεται με 
σύμβαση που καταρτίζεται με την Ε.ΥΔ.Α.Π. και το Ελλη¬ 
νικό Δημόσιο, που εκπροσωπείται από τον Υπουργό Περι¬ 
βάλλοντος, Χωροταξίας και Δημόσιων Έργων. 

γ. Η Ε.ΥΔ.Α.Π. Α.Ε. εξακολουθεί και μετά την έναρξη της 
ισχύος του ν. 2744/1999 (ΦΕΚ 222 Α') να είναι ο φορέας υ¬ 
λοποίησης των έργων που αφορούν το υδρευτικό σύστη¬ 
μα του λεκανοπεδίου Αττικής και έχουν υπαχθεί στον Κα¬ 
νονισμό (Ε.Κ.) με αριθμό 1164/1994 του Συμβουλίου της 
Ευρωπαϊκής Ένωσης και στις εγκριτικές αποφάσεις της 
Ευρωπαϊκής Επιτροπής με αριθμούς Ε (1999) 2973τελικό/ 
15.9.1999, Ε (1999) 2978 τελικό/15.9.1999, Ε (1999) 3611 
τελικό/8.11.1999 και Ε (1999) 4089 τελικό/17.12.1999 και 
δικαιούται να εισπράττει την επιχορήγηση του Ταμείου 
Συνοχής της Ευρωπαϊκής Ένωσης, αναδρομικά, για τα 
ποσά που καταβλήθηκαν ή καταβάλλονται μετά την έναρ¬ 
ξη της ισχύος του ν. 2744/1999 (ΦΕΚ 222 Α') και εφεξής 
και εγγράφηκαν στη συλλογική απόφαση έργων (Σ.Α.Ε.) 
0762. Η Ε.ΥΔ.Α.Π. δικαιούται επιπλέον χρηματοδότηση 
για την κάλυψη του ποσοστού του κόστους των επιλέξι¬ 
μων δαπανών, που δεν καλύπτεται από τις σχετικές επι¬ 
χορηγήσεις του Ταμείου Συνοχής και του συνόλου των μη 
επιλέξιμων δαπανών, αναδρομικά, για τα ποσά που έχει 
καταβάλει ή καταβάλλει αυτή, μετά την έναρξη ισχύος 
του ν. 2744/1999 (ΦΕΚ 222 Α') και εφεξής, καθώς και εύ¬ 


λογη αμοιβή. Η επιπλέον αυτή χρηματοδότηση, καθώς 
καιη αμοιβή της Ε.ΥΔ.Α.Π. και οι όροι της καταβολής αυ¬ 
τών αναδρομικά από την 25.10.1999, καθορίζονται με ιδι¬ 
αίτερη σύμβαση μεταξύ αυτής και του Ελληνικού Δημοσί¬ 
ου, που εκπροσωπείται από τον Υπουργό Περιβάλλοντος, 
Χωροταξίας και Δημόσιων Έργων. Για τις μέχρι τη δημο¬ 
σίευση του νόμου αυτού δαπάνες και την καταβολή αυ¬ 
τών θα ληφθούν υπόψη οι σχετικές εγγραφές στα λογι¬ 
στικά βιβλία της Ε.ΥΔ.Α.Π.. Επ’ αυτών θα υπολογισθεί και 
η άνω αμοιβή της Ε.ΥΔ.Α.Π.. 

δ. Τα συγχρηματοδοτούμενα από το Ταμείο Συνοχής 
έργα ύδρευσης που έχουν υπαχθεί στον Κανονισμό (Ε.Κ.) 
με αριθμό 1164/1994του Συμβουλίου της Ευρωπαϊκής Έ¬ 
νωσης, κατασκευάζονται από την Ε.ΥΔ.Α.Π. και παραδί- 
δονται στο ν.π.δ.δ. με την επωνυμία "Εταιρεία Παγίων 
Ε.ΥΔ.Α.Π.". 

ε. Οι διατάξεις της παραγράφου 2 του άρθρου 4 και του 
εδαφίου γ' της παραγράφου 9 του άρθρου 1 του ν. 
2744/1999 εφαρμόζονται και για την περίπτωση μεταβί¬ 
βασης έργων, που αναφέρονται στην προηγούμενη πα¬ 
ράγραφο στο ν.π.δ.δ. με την επωνυμία "Εταιρεία Παγίων 
Ε.ΥΔ.Α.Π.". 

Άρθρο 27 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδατης Κυβερνήσεως, εκτός αν ορίζεται 
διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 


Αθήνα, 2 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Β. ΠΑΠΑΝΔΡΕΟΥ ΓΙΑΝ. ΠΑΠΑΝΤΩΝΙΟΥ 


ΑΝΑΠΤΥΞΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


Ν. ΧΡΙΣΤΟΔΟΥΛΑΚΗΣ 


Κ. ΛΑΛΙΩΤΗΣ 


ΓΕΩΡΓΙΑΣ ΔΙΚΑΙΟΣΥΝΗΣ 

Γ. ΑΝΩΜΕΡΙΤΗΣ ΜΙΧΑΗΛΣΤΑΘΟΠΟΥΛΟΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 2 Αυγούστου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 
β-ΙΤΙΗίΙ: \Λ/θθΓη35ΐΘΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

ευΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























